Sinatzaileak : Iker Narbona eta Maialen Baztan, NUPeko ikasleak eta UIBko kideak\nMaiatzaren 6an Nafarroako bi unibertsitateetako errektoreek iritzi-artikulua argitaratu zuten Diario de Noticias de Navarra eta Diario de Navarra hedabideetan, “COVID-19 y universidad” [COVID-19 eta unibertsitatea] izenburupean (soilik gazteleraz). Nafarroako Unibertsitate Publikoko errektore den Ramón Gonzalo eta Nafarroako Unibertsitateko (pribatua, esan gabe doa) errektore den Alfonso Sánchez-Tabernero dira, hain zuzen ere, artikuluaren sinatzaileak. NUPeko ikasle garen heinean erantzutea beharrezkoa ikusi dugu, gure errealitatearen pertzepzioa errektoreek aditzera ematen dutenetik zeharo urrun dago eta.\nErrektoreek sinatutako artikuluari darion baikortasunaz hitz egin nahiko genuke ondorengo paragrafoetan. Testu osoan zehar nabari daitekeen autokonplazentzia kutsuak goia jotzen du Gonzalok eta Sánchez-Tabernerok zera adierazten dutenean: “En Navarra contamos con un sistema universitario sólido, complementario y con capacidad de emprender proyectos comunes. Durante la pandemia nos hemos involucrado en varias iniciativas solidarias, hemos apoyado al sistema sanitario, hemos transformado rápidamente las clases presenciales en docencia online y hemos adaptado el funcionamiento de nuestras instituciones al teletrabajo de forma eficaz.”\nEgia esan, baikortasun hau ez da unibertsitate baten edo bestearen ezaugarri esklusiboa, baizik eta unibertsitate sistema osoak erakutsi duen joera baten parte (horren erakusgarri da Nekane Balluerka EHUko errektoreari duela aste batzuk EITBn egin zioten elkarrizketa). Baina errealitateak badu beste aurpegi bat: egoera honen ondorioak jasan dituzten unibertsitateko langile klaseko sektoreena. Unibertsitateko langileen artean “ahaztuenak” izan ohi diren garbitzaile eta kafetegi nahiz jantokiko langileetatik hasi eta administrazioko, zerbitzuetako, irakaskuntzako eta ikerkuntzako langileetatik igaroz, ikasleriaraino; denok bizi izan ditugu, era batean zein bestean, jarduera presentzialaren eteteak suposatu dituen kalteak Beste behin, bereziki, egoera ekonomiko okerrenean dauden pertsonek.\nDena den, gu NUPeko ikasleriaren arazoetan zentratuko gara, NUPeko ikasle garenez bertako errealitatea hobeto ezagutzen dugulako. Gainera, UIBko (Unibertsitateko Indar Batasuna) kideok NUPeko 400 ikasle baino gehiagoren testigantzak bildu ditugu azken asteotan xede horrekin prestatutako galdetegi baten bidez. Testigantzetatik abiatuta irakurketa bat argitaratu genuen duela zenbait egun, eta horrekin batera zenbait eskakizun helarazi genizkien errektoretzari, zentroei eta departamentuei. Errektoreen artikuluak, begi-bistakoa denez, zerikusirik ez du testigantzetan azaltzen den errealitatearekin: ikasle askoren baliabide falta (ordenagailu bakarra etxean pertsona askorentzako, internet konexio kaxkarra...), etxeko askotariko egoerek ikasketa prozesuari gehitu dizkioten zailtasunak (ikasteko leku aproposik eza, senideren baten zaintzaren ardura...), online bidez klaseak emateak edukia barneratzerako orduan sortzen dituen zailtasunak, ebaluazio irizpideekin lotutako informazio falta nabarmena, ebaluazioa bera birplanteatu ordez “ez kopiatzera” soilik bideratutako gomendioen bidez azterketak are estresagarriagoak egitea (denbora muga zorrotzekin, webcam-a eta mikrofonoa etengabe konektatuta izatera behartuta...) eta abar luze bat.\nTxanponaren alde horren aipamenik ez, eta aitzitik, dena ongi doala da artikuluak igortzen duen mezu nagusia. Hori gutxi balitz, duela pare bat egun gure eskakizunei erantzunez dokumentu bat helarazi ziguten errektoretzatik, azken hilabeteetan unibertsitatearen jardunaren nondik norakoak azalduz (baina gure eskakizunei kasurik egin gabe). Hura sorpresa gurea testu hau idazten ari ginelarik halako dokumentua jaso genuenean, hemen esandakoak baieztatu besterik ez baititu egiten. Dokumentuaren funtsa unibertsitatearen jarduna berriz ere goraipatzea da, gauzak zeinen ondo egiten ari diren azpimarratuz, kexa eta iradokizun guztiak kontuan hartzeko bideak ireki dituztela azalduz eta irakasleei irakaskuntza telematikora moldatzeko hainbat gomendio eman zaizkiela aipatuz. Gauza batean arrazoia dute: unibertsitateko langile askok eta askok lan ikaragarria egin dute (administrazioan kexa eta iradokizunak aztertzen, irakasle asko irakaskuntza egoera berrira moldatzen...). Ez dutena ulertzen zera da, guk ez dugula zalantzan jartzen unibertsitateko langileek egindako lana; kontrara, egin den esfortzu nabarmena aitortzen dugu. Kritikatzen duguna da gomendio eta bestelakoek, neurri eraginkorrekin lagundurik egon ezean, ez dituztela ikasleriaren gaineko gehiegikeriak saihestuko. Martin Goitiandia UIBko kideak maiatzaren 14ean publikatutako artikulu batean zioen, arrazoi osoz: ez du inolako zentzurik unibertsitateak gomendio batzuk emateak gero inork ez badie kasurik egingo.\nZentzu berean, behin baino gehiagotan entzun ditugu unibertsitate esparruko goi karguak egoera honetan “ebaluazio jarraitua sustatu” eta “azterketen pisua gutxitzea” gomendatuz (apirilaren 4ean Ramón Gonzalok Diario de Noticias de Navarra-n eskainitako elkarrizketan egin bezala, adibidez). Antza denez, Bologna prozesuaren ideala bat-batean aplikatu nahi dute, ebaluazioa bere horretan mantentzeko baldintzak ba ote diren zalantzan jarri gabe. Horren ordez, unibertsitateak zentro eta irakasle bakoitzaren esku utzi du ebaluazioaren ardura, era horretan eskuak garbituz eta askotariko gehiegikeriei ateak irekiz, ikasleriaren zati handi baten eskariei kasurik egin gabe. Baieztapen hau erraz egiazta daiteke lehen aipatutako galdetegiaren emaitzak ikusita, edo duela zenbait aste Twitterren abiarazi zen #LamentUPNA kanpainako testigantzak irakurrita: hor daude, esaterako, lan-karga areagotu arren azterketaren pisua mantendu duten irakasleak, ebaluazio irizpideak ukitu ere egin ez dituztenak, azalpen-saiorik ematen ez dutenak edo ikasleriaren kexa eta iradokizunei kasurik egiten ez dietenak. Argi utzi behar da afera honen gakoa ez datzala ikasleria versus irakaslegoa gatazka batean, unibertsitatea gidatzen duten interesetan baizik.\nBestalde, ezin aipatu gabe utzi matrikulen afera. Nafarroako instituzioek ez dute txintik ere esan horren inguruan. Bigarren seihilekoko matrikulen prezioa itzuliko ote zaie ikasleei kontuan izanda martxoaren erdialdetik aurrera irakaskuntza presentziala ez dutela jaso eta kanpoko praktikak ezin izan dituztela burutu? Irakasgai bat suspendituz gero, bigarren eta hurrengo matrikulen prezioaren igoera (NUPen kasuan, bigarren matrikularen prezioa lehenengoaren bikoitza da) berdin aplikatuko ote da baldintza hauetan? Hilabete hauetan ikasketak direla eta alokairua edo bestelako gastu batzuk ordaindu behar izan dituzten pertsonek konpentsazioren bat jasoko ote dute? UIBtik kurtso osoa daramagu tasen eta beken auzia lehen lerroan jartzen, kosturik gabeko hezkuntza erdiestera bidean ezinbestekoa baita horien baldintzak hobetzeko borrokak martxan jartzea, eta orain inoiz baino premiazkoagoa dugu auzi hau mahai gainean jartzea, kontuan izanda familia askoren egoera ekonomikoa okertzen ari dela eta itxura guztien arabera are gehiago okertuko dela.\nAmaitzeko, antolakuntzaren garrantzia azpimarratu nahi genuke. Ez goaz inora unibertsitateko langile klaseko sektore ezberdinen interesak era isolatuan defendatu eta besteen interesekin kontrajartzen baditugu gure interes amankomunak identifikatu eta defendatu ordez. Auziaren gakoa, esan bezala, unibertsitate publiko zein pribatua gidatzen duten interesetan datza. Gizarte honen logikaren baitan jarduten duen instituzio bezala unibertsitateak betetzen dituen funtzioak aztertzea dagokigu interes amankomun horiek defendatu nahi baditugu, eta hori ez da lan makala. Argi dagoena zera da: hitzontzikeriak eta baikortasun hutsalak ez dituztela gure baldintzak hobetuko. Beraz, antola gaitezen eta borroka dezagun.


« Euskal Herria eta Eire ipuinen uharteak | Ametsa bizialdi »\nKristalezko begi bat Lander Garro / Berria, 2013-04-14\nNire aurrean daukat hemen inoiz aipatu dudan Steve Tesich zenaren Karoo liburua. Karoo izeneko zinema gidoilari amerikar baten kontakizuna dakar liburuak, labur esateko. Pertsonaia nagusiaren disekzioa eskaintzen digu, eta, Letek esango lukeen bezala, “gauza ilun guztien arrazoi gordeak”. Zeren eta gizonak bai baitauka nortasun bat, karaktere esaten duguna, baina batez ere mundu ezkutu bat, inork ikusten ez duena eta seguruen berak ere ez. Batzuetan gertatzen da pertsonaia bati buruzko nobela batean hasieran baino gutxiago dakigula amaieran, paradoxikoa bada ere. Zeren eta hasieran pentsatzen baitugu pertsonaia sinplea izango dela, besteez oro har hori pentsatzeko joera izaten dugunez, baina pertsonaiaren konplexutasuna azaltzen hasten denean jabetzen gara geroz eta gauza gehiago jakin orduan eta nahasiago ageri zaigula.\nAgian idazle kaskarra naizelako izango da, edo mugatua behintzat, baina halako pertsonaiekin topo egiten dudanean beti pentsatzen dut idazlearen alter ego baten aurrean nagoela, zaila baitzait irudikatzea inork halako konplexutasuna eraiki dezakeenik, halako konplexutasun baten jabe izan gabe. Ez da morbo kontua, berdin zait liburuan agertzen diren pasadizoak benetan gertatuak edo zeharo asmatuak diren (denetarik egongo da noski), baina zaila da idazlearentzat liburu on bat irakurtzea liburuaren arkitektura ikertzeko tentazioari amore eman gabe; “Nola egin du?”, dabilkio etengabe idazleari buruan. Idatzi duen edonork aski ongi daki, izan ere, pertsonaia sortzea dela gauza orotan zailena. Ez naiz zailenetakoa esaten ari, zailena esaten ari naiz.\nHorregatik maitatu dut Miren Agur Meaberen Kristalezko begi bat. Liburuaren premisak bi dira: zintzotasuna eta estiloa. Idazleak badaki zer kontatu behar duen, ezin hobeto ezagutzen du gaia (Madame Bovary, c’est moi), eta ezagutzen du idazle ofizioa. Baten batek esango du ez dela asko behar idazle izateko, baina bi ezaugarriok oso zailak dira, zeren zintzotasuna ez dauka ia inork (gure literaturaren gaitz handienetako bat, handiena ez bada, horixe da: pudorea), eta estiloa ezta ere.


Beste zortzi koronabirus kasu atzeman dituzte azken orduetan - Urola Kostako Hitza : Urola Kostako Hitza\nDagoeneko 115 dira COVID-19a duten eskualdeko herritarrak eta hiru dira gaitzaren eraginez egoitzetan hildakoak.\nKoronabirusa hedatzen ari da Urola Kostako herrietan, eta egunetik egunera gehiago dira gaitza duten herritarrak. Hala baieztatzen dute Eusko Jaurlaritzak eta Gipuzkoako Foru Aldundiak jakitera eman dituzten azken datuek. Eskualdean zortzi positibo berri eta heriotza bat zenbatu dituzte azken orduetan. Horrenbestez, dagoeneko 115 dira COVID-19ak jotako Urola Kostako herritarrak eta hiru dira gaitzaren eraginez hil direnak. Zumaiako Otezuri egoitzako egoiliarra zen azkeneko hildakoa; aurreko biak, berriz, Zarauzko Santa Ana egoitzakoak ziren.\nHerriz herriko datuei erreparatuta, egunero ari dira positibo berriak atzematen, baina azken egunotan mantsotu egin da joera. Zarautz da gaitzak erasandako herritar gehien dauden eskualdeko herria. Han, 67 lagunek dute gaitza eta horietatik lau azken orduetan baieztatu dituztela jakinarazi du Eusko Jaurlaritzak. Zumaian 24 lagunek dute koronabirusa, atzo baino bi gehiagok, eta Azkoitian eta Orion ere beste kasu bana atzeman dute. Horiekin, Azkoitian sei dira gaixorik dauden herritarrak eta zortzi dira Orion.\nGainontzeko herrietan ez du gorabeherarik izan koronabirusak jotakoen kopuruak. Getarian hiru lagun daude; Azpeitian, lau; Aian, bi; eta bat dago Zestoan. Aizarnazabalen, Beizaman eta Errezilen oraingoz ez dute baieztatu kasurik. Horiek dira Eusko Jaurlaritzak gaur egurdian kaleratu dituen datuak, baina gehiago izan daitezke benetan gaixorik dauden herritarrak.\nEuskal Herrian, berriz, dagoeneko 10.022 lagun daude kutsatuta eta 555 hil dira gaitzaren eraginez. Jaurlaritzak eta Nafarroako Gobernuak kaleratutako azken datuen arabera, beste 664 kasu positibo eta 54 heriotza zenbatu zituzten atzoko 20:00ak bitartean.\nProbintziaka, Bizkaia da COVID-19ak jotako gaixorik gehien dauden lurraldea (3.682), baita gaitzak heriotzarik gehien eragin dituena ere (187); Araban 2.347 lagunek dute gaitza eta 167 dira orain arte hildakoak; Nafarroan 2.682 kutsatu eta 141 hildako zenbatu dituzte orain arte; eta Gipuzkoan 1.288 dira gaixorik dauden herritarrak eta 58 orain arteko gaitzak hil dituenak. Ipar Euskal Herriko datu zehatzik ez dago, baina jakina ahal izan denez, badira 21 kutsatu eta bi hildako.\nKoronabirusa zabaltzea sahiesteko ahaleginetan ari dira erakundeak eta horien artean, baita Gipuzkoako Foru Aldundia ere. Hori dela eta, gaitzak eragindako beharrak asetzeko helburuarekin, zaintzaileen eta erizainen premiazko lan poltsa osatzeko ezohiko prozesuak jarri ditu martxan. Horrez gain, gaitzak gehien erasaten dienak adineko pertsonak direla jakinda, haien osasuna zaintzea helburu duen «txoke plana» onartu zuen joan den astean, eta aste honetan 791.000 euroko sail bat onartu du plan hori indartzeko. Zehazki, arreta psikologikoa, garbitegi zerbitzuak, garbiketa intentsiboak eta material berriaren erosketa fintzantzatzera bideratuko du diru hori.\nEnpresa txikiei eta autonomoei laguntzeko hainbat neurri hartu ditu azken egunotan; besteak beste, telelana ezartzeko laguntzak; turismo sektoreko autonomoei eta enpresa txikientzat dirulaguntzak eta errenta aitorpena aurkezteko epea atzeratzea.


Berriak | Arrigorriagako Bibliotekak\nMaria Moliner kanpainaren seigarren saria\nAbusuko udal-liburutegiak Irakurzaletasuna Sustatzeko Maria Moliner saria jaso du berriro “Abusu, auzo irakurlea” proiektuari esker. Sari hori Kultura Ministerioak banatzen du, estatu osoko 50.000 biztanle baino gutxiagoko udalerrietako udal-liburutegiek umeen eta gazteen artean irakurzaletasuna sustatzeko egiten duten lana aitortzeko.\nProiektu hori ahaleginak batzen saiatzen da, Abusu auzoko eragileekin elkarlanean (hasi ikastetxeetatik, eta elkarte eta saltokietaraino), Abusu irakurketa garapen pertsonala, soziala eta kulturala lortzeko baliabide gisa babesten duen auzoa izan dadin. Horretarako, ahalegin berezia egiten da helburu horrekin auzo osoan jarduerak, kanpainak eta ekintzak egiteko.\nXedea da beharrezko tresnak ematea Abusu auzo OSOAk bat egin dezan irakurketarekin, bereziki txikienek eta gazteek, auzoa irakurketaren eredu eta bideratzaile izan dadin,\nirakurketari duen garrantzia emanez.\nHonako hauek dira liburutegian urtero egiten dira beste ekintzetako batzuk: ikastetxeen bisitaldiak, irakurketa-klubak, tailerrak, ipuin-saioak, solasaldiak idazleekin, irakurketa familian… Eta auzoan, oro har, liburuaren azoka, literatura-lehiaketak, liburuen aurkezpenak eta abar egiten dira. Urrian, liburutegian lehenengo kedada booktuber egin da (https://booktuberboom.wordpress.com/), 14 eta 18 urte arteko gazteentzat.\nKategoria Abisuak, B.Abusu, Berriak, Bularretik Mintzora 2018/11/15 egilea Arrigokultura.\nJ.M. Pérez Chaf-ek “El Timón del sur” eleberria Arrigorriagako herriguneko Bibliotekan aurkeztuko du\nArrigorriagako herriguneko Bibliotekan antolatzen diren literatura topaketen barruan aurkeztuko du J.M. Pérez Chaf-ek “El Timón del sur” eleberria. Kultur Etxean izango da otsailaren 1ean, osteguna.\nEkitaldia 19:00etatik aurrera hasiko da. Sarrera doan da eta amaieran idazleak liburuak sinatuko ditu.\nKategoria B.Casco, Berriak, Ekitaldiak, Idazleak liburutegian, Liburuak 2018/01/29 egilea Arrigokultura.\nOngi etorri errefuxiatuak Arrigorriaga elkarteak kontakizun lehiaketa deitu du\nOngi Etorri Errefuxiatuak Arrigorriaga elkarteak kontakizun lehiaketa deitu du “Pertsona migratzailea eta errefuxiatua” lemapean.\nDeialdia martxoaren 2ra arte egongo da zabalik eta edozein persona, edozein adinekoa eta edonon bizi dela parte har dezake. Lehiaketaren oinarriak Arrigorriagako Udal liburutegietan aurki daitezke.\nSaria afari bat izango da bi pertsonarentzat herriko jatetxe batean.\nIrabazleen izenak martxoaren 19aren eta 23aren artean emango dira.\nKategoria B.Abusu, B.Casco, Berriak, Ekitaldiak 2018/01/22 egilea Arrigokultura.


Bizkaiko Foru Aldundiko garbiketako langileek lortutako akordioa berretsi dute | LAB SINDIKATUA\nZerbitzu Pribatuak Garbiketa Bizkaiko Foru Aldundiko garbiketako langileek lortutako akordioa berretsi dute\nOstiralean bilduko dira enpresarekin hitzarmena sinatzeko, ondorioz, 2010. urtetik langileek jasandako soldata izozketari eta horren harira piztutako gatazkari amaiera ipiniko zaio.\nAkordioak Udalhitzeko 6. mailarekiko ekiparazioa onartzen du du 2018-2021 urte bitarteetan. Enpresak urtarrilaren 1ean %2,4ko igoera aplikatu beharko du langileen soldatetan eta 2018rako akordatu den %1,2ko soldata igoeragatik sortu diren atzerapenak ordaindu. 2020. urteko soldata igoera %1,8koa izango da eta 2021ekoa %2,34koa.\nGainera, nominaren kontzeptu guztien gainean aplikatuko diren igoera hauez gain, langileek urtean 225 euroako osagarri berri bat jasoko dute 2020.urtetik aurrera.\nEskubide sozialei dagokionez, langileek urtean zehar zubi batez gozatuko dute opor egunetatik deskontatu barik eta horrez gain, enpresak urtero asumitzen duen errebisio ginekologikoa bere gain hartzen jarraituko du.\nLABen iritziz gatazka honek ondorio argi bat uzten digu: borroka egiteak balio duela. Hori dela eta langile guztiak goraipatu nahi ditugu, dena kontran zegoela ematen zuenean borrokari eutsi egin diotelako, aurrera egitea aukera bakarra dela erakutsiz.


ENERGIA-ERKIDEGO BAT SORTU - Red de Comunidades Energéticas S.Coop.\nKostuak murrizteko eta planeta zaintzeko garaia da\nPertsona fisikoa bazara, ETEa, kontseiluaren, administrazio-batzordearen edo udal administrazioaren arduradun bazara; edo kooperatiba-formula baten bidez energia berriztagarriak sortzeko, erabiltzeko eta kudeatzeko modu berri bat sustatu nahi duen pertsona talde baten parte bazara, gurekin kontaktuan jar zaitez.\nGure baliabide tekniko, juridiko eta operatibo guztiak zure esku jarriko ditugu energia sistema deszentralizatua, bidezkoa eta eraginkorra duen Energia-Erkidego bat sortzen laguntzeko; aldi berean komunitatearen kideentzako energia kostuak murriztuz, klima-aldaketaren erronkei erantzunez, garapen iraunkorreko hiru helburu lortzen lagunduz eta, azken finean, planeta zainduz.\nRed de Comunidades Energéticas S.Coop., gure elektrizitate kontsumoko kooperatibatik, Energia-Erkidego baten oinarrizko hiru ardatzak eraikitzen laguntzeko aholkuak eta laguntza emanen dizugu:\nEnergia berriztagarria sortzeko proiektu teknikoa\nKomunitatearen Gobernantza Plana\nFinantzaketa Plana eta hauta eta lor daitezkeen laguntzen lokalizazio sistema\nIzen-abizenak / Sozietatearen izena *


barren.eus - Errenta aitorpena euskaraz egitera animatu nahi dituzte herritarrak Elgoibarko Udalak, UEMAk eta Elgoibarko Izarrak\nErrenta aitorpena euskaraz egitera animatu nahi dituzte herritarrak Elgoibarko Udalak, UEMAk eta Elgoibarko Izarrak\nArgitaratua: 2022-04-04 13:42\nGipuzkoako Foru Aldundiaren arabera, 2020. ekitaldian, herritarren %17,06k egin zuten errenta aitorpena euskaraz Debabarrenean, euskaraz dakiten 20 urtez gorako herritarrak hiru aldiz gehiago direnean gure eskualdean: %55,67. Bestera esanda, errenta aitorpena egitera deituta zeuden 11.763 herritarretatik 3.998k aukeratu zuten euskara.\nHeldu da unea 2021eko errenta eta ondarea aitortzeko. Gaur, apirilak 4, hasiko da kanpaina Bizkaiko eta Gipuzkoako foru ogasunetan, eta ekainaren 30era arte iraungo du. Horren harira, 100.000 zergadun ogasunarekin euskaraz egiten jartzeko egitasmoari heldu dio Gipuzkoako Foru Aldundiak, eta Elgoibarko eta Mendaroko udaletatik, Elgoibarko Izarratik eta UEMAtik errenta aitorpena egitean euskara aukeratzera deitu dituzte herritarrak.\nGure bi herrietara etorrita, Elgoibarren, errenta egitera deitutako 5.983 lagunetik 1.068k egin zuten euskaraz (%17,85). Mendaron, datua zertxobait hobea da, baina apala oso, hala ere. 996 lagunetik 237k aukeratu zuten euskara (%23,80) Ogasunarekin dugun betebeharra betetzeko.\nErrenta aitorpena euskaraz eginda euskarari bide berriak zabaltzen zaizkiola gogorarazi dute UEMAtik ere, eta hein berean, administrazioaren euskalduntzea ere bultzatzen dela. Administrazioarekin euskaraz egin nahi duenak, bi bide dauzka adierazteko.\nInternetez. Gipuzkotarian webgunean sartu eta Ogasunarekin harremanetan jartzeko datuak aldatuta.\nAurrez aurre: Ogasuneko herritarren arretarako bulegoetan edo Aldundiko erregistro zentralean 030 eredua aurkeztuz, partikularren kasuan, eta 036 eredua enpresen kasuan.\nErrenta kanpaina egiteko orduan ere, aukeratu daiteke hizkuntza. Autolikidazio proposamenaren bidez, errenta mekanizatuko bulegoan laguntzen digun langileari eskatuta, Ogasunaren Zer gabidea plataformaren bidez edota aitorpena egiteko gestoriaren bidez.\nErrenta aitorpena egiteko hitz teknikoen inguruko hiztegia ere osatua du Aldundiak. Hemen duzue kontsultagai: https://www.gipuzkoa.eus/eu/web/ogasuna/ogasunarekineuskara


TANTANEZ TANTAN ekitaldia eta EUSKARALDIAren aurkezpena egingo dira MAIATZAREN 19an | Akebai\nTANTANEZ TANTAN ekitaldia eta EUSKARALDIAren aurkezpena egingo dira MAIATZAREN 19an\n2018/05/14 aurkezpena, euskaraldia, gantxila, tantan, tantanez, untzaga, urkizu\nMAIATZAREN 19an HITZORDU BIKOITZA IZANGO DUGU. Batetik TANTANEZ TANTAN, bi urtetik behin Eibarko Euskalgintzak antolatzen duen giza katea, aurten Eibarren AKEBAIren babesarekin antolatu da. Eguerdiko 12:00etan gantxila Urkizuko iturrian bete eta eskuz esku Untzagaraino eramango da, euskararen olatua irudikatuz. Animatu eta zatoz zu ere!\nEta Tantanez Tantan amaitu eta jarraian, 13:00etan Untzagan aurkeztuko dute udazkenean, azaroaren 23tik abenduaren 3ra bitartean garatuko den EUSKARALDIA.\nEUSKARALDIA: 11 egun euskaraz Euskal Herri mailako ekimena da, euskaldunek euskara gehiago erabiltzeko urratsak ematea eta herritarren hizkuntza ohiturak aldatzen laguntzea helburu duena. Eibarrek ere izena eman du eta AKEBAI arduratuko da ekimena aurrera ateratzeaz, nahi duten talde/elkarte/entitate eta herritar guztien laguntza eta partaidetzarekin. Maiatzaren 19koa Eibarren EUSKARALDIAari hasiera emateko ekitaldia izango da eta eibartar guztiak daude gonbidatuta


Perurena eta Chiappucci omendu dituzte Ordizian. Noticias de Navarra\nPerurena eta Chiappucci omendu dituzte Ordizian\nIgandean 400 txirrindulari baino gehiago izan ziren Marino Lejarreta proban\nM. Aranburu - 2017(e)ko urriaren 10a, asteartea - 06:11etan eguneratua\nMarino Lejarreta Txomin Perurena eta Claudio Chiapuccirekin batera, omenaldian zehar. (G.H.)\nordizia- Ordiziako alkate den Jose Miguel Santamariak esan bezala, igandean Ordizia “txirrindularitzaren gune eta erreferente” bihurtu zen, Marino Lejarreta Klasikan. Aurtengoa probaren hirugarren edizioa izan da, eta dudarik gabe ekitaldi hau indarra hartzen joan da urtetik urtera. Chapel Gorri elkarteak Ordiziako Udalarekin antolatzen du proba hau eta aurten Txomin Perurena eta Claudio Chiappucci izan dira txirrindulari ohi omenduak.\nGoizean hasi zen erlojuaren kontrako proba, eta aurten 80 taldek hartu zuten parte. Ibilbidea, berriz, beste urteetako berdina izan da. Hala, Ordiziako Zuhaizti zentro ingurutik atera eta 31,7 kilometro egin zituzten txirrindulariek Alegia, Amezketa, Abaltzisketa eta Zaldibiatik pasatuz, eta berriz ere Ordiziara itzuliz, lasterketari amaiera emateko.\nTalde bakoitza bost lasterkarik osatu zuten, eta lau kategoriatan banatu ziren. Aurten inoiz baino partaide gehiago izan dira;hain zuzen, lehenengo edizioan 145 txirrindulariek hartu zuten parte, 335 izan ziren iaz eta aurten 400 baino gehiagok parte hartu dute.\nIrteera puntutik ateratzen lehenengoak profesional ohiak izan ziren, eta bertan Abraham Olano taldea izan zen irabazlea. Emakumezkoetan, berriz, Oikili Team-ekoak izan ziren azkarrenak ibilbidea osatzen. Zikloturisten kategorian ere atera ziren partaideak eta kasu horretan Etxe Ondo taldeak irabazi zuen. Horrez gain, enpresen kategoriari dagokionez, Bio Racer-Born taldeko txirrindulariak izan ziren lehenak helmugaratzen. Lasterketaren ondoren etorri zen omenaldien momentua, eta aurtengoan Txomin Perurena eta Claudio Chiappuccik jaso zuten, urte guzti hauetan txirrindulari moduan eskuratu duten guztiagatik. Omenduak taula gainera igo eta gustura agertu ziren horrelako ekitaldi batean haien lana erakustarazteagatik.\nSariak eman ondoren bazkari batean elkartu ziren guztiak pilotalekuan eta 600 lagunetik gora izan ziren bertan;era horretan, lagun artean giro ederraz disfruta-tzeko aukera izan zuten.


Gaztelugatxen fauna exotiko inbaditzailea kontrolatzeko auzolana antolatu dute\nAza 6, 2017\tNork\tOlaia Zabalondo\t-\nBermeoko Udalak eta Aranzadi Zientzia Elkarteak antolatutako jardunaldia da, Eusko Jaurlaritzako Ingurumen Sailaren eta Ekoetxea Urdaibairen laguntzagaz.\nHain zuzen ere, Gaztelugatxen fauna exotiko inbaditzailea kontrolatzeko hitzaldia eta auzolana antolatu dituzte. Antolatzaileek azaldu dutenez, gizarteari tokiko biodibertsitateak duen arazoaren berri ematea dute helburu nagusi, hau da, espezio exotiko inbadaitzaileen sarrera eta haien eragina ekosistemetan. Horrez gain, lan zientifiko sakona herritarrekin elkarbanatuko dutela azaldu dute.\nHitzaldia azaroaren 9an izango da, datorren eguenean, Bermeoko Gizarte eta Kultura Etxean, 19:30ean. Aranzadi Zientzia Elkarteko kide Ion Garin Barriok eskainiko du Gaztelugatxeko bioaniztasuna arriskuan: 10 urte Pitiusetako sugandilaren kontra hitzaldia.\nAuzolana, berriz, azaroaren 11n izango da, zapatuan. Edonork parte hartu ahal izango du Gaztelugatxeko auzolanean; 10:00etan jarri dute ordua Eneperi jatetxeko aparkalekuan. Gehienezko parte hartzaile kopurua 30 pertsonakoa izango dela esan dute. Horregatik, ezinbestekoa izango da aldez aurretik izena ematea materiala, garraioa eta derrigorrezko asegurua antolatzeko. 94-346 61 42 telefono zenbakira deituta edo idazkaritza@aranzadi.eus helbide elektronikora idatzita eman daiteke izena.\nBertaratzen direnei, bestalde, arropa eta labain egiten ez duten oinetako erosoak, aldatzeko arropa eta ura eroatea gomendatu die antolatzaileek.\nAdituek diotenez, 90eko hamarkadan Pitiusetako sugandila babestutako biotopoan sartu zenetik ondorio ugari sorrarazi ditu. Bere sorterrian bizitzeko zailtasunak ditu, baina Gaztelugatxeko espeziengan eragina izan du, batez ere, sugandila harkaitz-zozoarengan, Gaztelugatxetik kanpo bota duena.\nAranzadiko zientzialariek Gaztelugatxen bertan azalpen labur bat emango dute, eta zortea izanez gero, bertaratutakoek Gaztelugatxekoak diren baina hortik kanpo dauden sugandilak ikusteko aukera edukiko dute. Horiek mehatxatuta dauden espezieen euskal katalogoan sartuta daudela diote; besteak beste, sugandila berde-beltza. Hala ere, Pitiusetako sugandilak adituek soilik harrapatu ahal izango dituzte, hainbat teknika erabilita. “Aipatu auzolana salbuespen bat da herritarrei arazoaren berri eman asmoz”, azaldu dute.\nEuria egingo balu, auzolana bertan behera geratuko litzateke.


Adobe-k zure eskura jartzen ditu doako XD | ikonoetarako 3 kit hauek Sormenak linean\nAdobe bihurtu da diseinurako enpresa bikaina programa aurreratuei eta Creative Cloud suite horri esker, gure tableta grafikoarekin marrazten, bideoa Premiere-rekin editatzen edo Adobe Effects-ekin ekoizten jarrai dezakegu. Tresna ugariren hiru adibide garbi, gure produkzioa askoz ere maila altuagoetara eramatea lortzen dutenak.\nOraingoan, Adobe-k Awwwards-en Europako edizioan parte hartu duelako, erreferentziazko gertaera UX / UI diseinuan, aurkeztu du hiru diseinatzaile mitikoren lankidetza: Lance Wyman, Anton & Irene eta Büro Destruct. Adobe XDrako hiru ikono kit esklusibo sortzean oinarritutako lankidetza.\nOso ondo etortzen diren kit sorta uneko ikonoen diseinuaren parekoa eta, horrela, sartuko ditugun lanpostuetara edo etorkizuneko proiektuetara eraman. Ikono hauek Creative Cloud "hodeira" eraman daitezke nahi ditugun programa guztietan erabili ahal izateko.\nHiru kit aukera ematen duen berritze garrantzitsu batera iristen diren aldi berean integrazio osoa CC liburutegitik bektoreak arrastatu eta askatzeko lanerako espaziora; aplikatutako aldaketak ere sinkronizatuko dira.\nHiru kit hauek Lance Wymanek sortu ditu, ekosistema bisualak menderatzeagatik ezaguna; Anton & Irene, bikotea UX diseinatzaileek Google, Wacom bezalako bezeroekin eta HTC; eta Büro Destruct, Swatch, Pebble eta beste hainbat bezerorekin osatutako estudio aitzindaria.\nAhal dituzun hiru kit lortzeko deskargatu Adobe XD doako 7 eguneko proba, sartzeko esteka honetara deskargatu eta egin klik bakoitzaren gainean ordenagailuan edukitzeko. Orain haietan klik egin dezakezu Creative Cloud kontura joateko eta nahi duzun moduan erabiltzeko.\nArtikuluaren bide osoa: Sormena linean » Baliabideak » ikonoak » Deskargatu diseinatzaile legendarioek sortutako Adobe XD CC ikono kit doako hauek


'Nire botoa: frackingik ez' kanpaina abiarazi dute - Gizartea - Berria\n'Nire botoa: frackingik ez' kanpaina abiarazi dute\nHaustura hidraulikoaren aurkako taldeek maiatzeko udal eta foru hauteskundeetan hautagai izango direnen "konpromiso politikoa" bildu nahi dute.\nFracking Ez taldeko kideak, kanpainaren aurkezpenean. Juanan Ruiz / Argazki Press\nUdal eta foru hauteskundeen harira, hiru asteko kanpaina jarri dute martxan fracking-aren aurkako taldeek. Haustura hidraulikoaren aurkako borrokan indarrak batzen segitu nahi dute. Bide horretan, Arabako, Bizkaiko eta Gipuzkoako herrietan eta foru aldundietan hautagai izango direnei begira egin dute kanpaina hau. Agiri bat prestatu dute hautagaiek hura sinatuta fracking-aren aurkako konpromisoa erakuts dezaten.\nHainbat arrazoirengatik abiarazi du kanpaina Fracking Ez plataformak. Batetik, uste du hurrengo agintaldia "erabakigarria" izango dela haustura hidraulikoaren gaian. Hori dela eta, "garrantzitsutzat" jo du botoa eman behar duten herritarrek jakitea alderdi bakoitzaren jarrera zein den. Bestalde, gogorarazi du herri ekinaldi legegilea martxan dagoela, baina ebatzi gabe oraindik. Hori horrela, kanpainaren bultzatzaileek uste dute udalerriek eta aldundiek Eusko Jaurlaritzari presioa egiten jarraitu behar dutela, behin betiko debekua ezar dezan.\nMaiatzaren 6an bukatutzat emango dute kanpaina, eta, datu guztiak batu ondoren, emaitzak aztertzeko prentsaurreko informatibo bat egingo dute maiatzaren 12an. Horrez gain, udalerri bakoitzean lortutako emaitzen berri herriz herri emango dute, bertako alkategaiek fracking-aren inguruan zer pentsatzen duten jakinda hautesleek bere botoa eman dezaten.


Ondokoa baieztatzea deseroso egiten zaigun arren, “biolentzia” eta “Latinoamerika” izendatzen dituzten terminoek naturalizatu den zeinu linguistiko bati forma ematen diotela dirudi, eta honek, espresioen izaera politiko eta arbitrarioen, praktiken, errepresentazioen eta hauen bitartez interpelatu, eraiki, gauzatu eta normalizatu diren ustezko identitate, kidego eta subjektibitate latinoamerikarrak bilakatzeko erabili diren erreminten ezkutatzea dakar.\nKale biolentzia garaikidearen bitartez modu kezkagarrian ikustarazia eta baldintzatua, eta askotan porrot egindako modernitate proiektuen arabera teorizatua, biolentzia – bere izaera instrumentalari dagokion horretan (Arendt) – Latinoamerika eta bere herritarren Historia zein egunerokotasunaren adierazle isila izan da: erregimen kolonialak eusteko gauzatu ziren masakre eta opresioak, iraultza garaietako errepresioak, fikzio nazionalek eragindako bazterketak, gobernu “demokratiko” eta beraien espazio neoliberalen autoritarismoa, eta gertatzen diren esperientzia migratzaile, globalizatu eta poskolonialak, dira biolentzia ezberdinen adibide.\nZentzu honetan, sorrerako biolentzia (Moraña) batek imaginario nazional eta kontinental homogeneo baten oinarriak definituko lituzke, zeinetatik abiatuta latinoamerikarrek beraien burua eta besteena ulertuko duten, eta boterearen esku geratzen diren. Guzti hau, aldi berean, Latinoamerikako gobernu botere, botere ekonomiko eta botere sozialek legitimatu eta areagotzen dute (Martín-Barbero).\nEta hauek, kidegoen gain eragin eta subjektuen errepresentazio eta gauzatze konkretuetara mugatu beharra eta norbere buruaz duten irudia definitzen duten, biolentzia formak dira, subjektu nazional, eta baita subjektu sexuatu, direla kontutan hartuta. Modu honetan, genero identitateari eta sexualitateari adskribitzen zaizkion esanahien naturalizazioan biolentzia ematen da. Alde batetik, ezarritako ordena sexual/sozialetik at kokatzen denaren bizi-kondizioak eta humanitatearen kontzepzioa mugatzen direlako (Butler); eta bestetik, botere diferentziak eta hierarkia sexual/sozialak mantentzea ahalbidetzen duten ustezko inperatibo biologiko batetan oinarritutako biolentziaren zilegitasuna bultzatzen da.\nHala ere, biolentziak eragiten duen krisia eta diskurtsoaren ordenan duen eraginaren aurrean (Rotker), biolentziak zentzurik ez duenean subjektibitatearen eta sentimenduen lengoaia lehenesten da, hau da, arrazionaltasunetik at kokatzen da. Baina ezaugarri hau ez dago biziraupena bermatzeko azken hamarkadetan Latinoamerikan eman den kale-biolentziarekin bakarrik erlazionatuta; oroimenaz gabetutako kidegoen, eta oroimenaren zein kontzientzia historikoaren ezinezkotasunean gauzatutako biolentziaren berri ematen duten kontakizunetan, errealitate sozialetatik baztertutako norbanakoen artikulazio kultural eta diskurtsiboak ere definitzen ditu.\nDeialdi honen bidez, ez da literaturan, irudietan, arteetan eta Latinoamerikako kultur espresio ezberdinetan aztertu eta irudikatutako biolentzia formen diagnostiko bat eskatzen. Helburua, biolentziaren inguruan, Latinoamerikarekiko espresio kultural, historiko eta jakintza ezberdinetan, hausnarketa politiko eta etikoa egiten duten literatura konparatu eta literatur teoria arloetako ikerketak batzea da. Horregatik, ez dugu gure deialdia kale biolentziaren ikerketetara xedatu nahi, baizik eta, batez ere, esanahi eta gailuak, zeinetatik istorio eta identitate-fikzioen disidentziak sortu diren, eztabaidatuko dituen biolentziaren hausnarketa teoriko eta irudikatze kulturalen hedatzearen alde egin nahi dugu.\nZentzu honetan, hurrengo erlazioen, beste batzuen artean, hausnarketa egingo duten ikerketak proposatzen ditugu:\n1. Imaginario sozialak eta kale biolentzia\n2. Genero biolentzia eta feminitate eta maskulinitatearen irudikapenak\n3. Baztertze sozialak, arrazakeria eta nazio identitatea\n4. Estatu biolentziak, politika ekonomikoak eta globalizazioa\n5. Biolentzia historikoak eta identitate fikzioak\n6. Kulturgintza, botere teknologiak eta kidegoen diziplinatzea


Berriak - Arentik ITM Zuzendaritza izendatzen du Vietnamen banatzaile lokal gisa\nHangzhou - 2021eko urtarrilaren 1a - Arenti, IoT etxeko segurtasun kamera adimenduneko hornitzaile nagusia, gaur jakinarazi du Vietnamen duen presentzia indartzen ari dela ITM Management bazkide berriarekin, bere serieko produktu gama guztiaren banatzaile gisa.\nLankidetza berriak Arentik Vietnamgo kontsumitzaileentzako txikizkako kanalarekiko duen konpromisoa indartzen du eta merkatu honetan duen lehen presentzia oinarritzat hartzen du. ITM kudeaketaren bidez banatzeak Arentiri Asiako hego-ekialdeko merkatuak hobeto esploratzea ahalbidetuko dio.\nITM Management Vietnamgo telekomunikazio eta IKT irtenbideen banatzaile nagusia da. Osteguna, ITMko Negozio Garapenerako Zuzendariak, esan zuen, “azken urteotan etxeko segurtasun kamera adimendunek gero eta garrantzi handiagoa dute. 2020an, bereziki, negozio hau izugarri zabaldu da COVID-19ren ondorioz eta horrekin batera etxeko eta enpresa txikien eskaera izugarria etxeko segurtasun irtenbide merkeago bat lortzeko, maiteak aurrekontu mugatuarekin konektatzeko eta babesteko. Gero eta eskaera handiagoa asetzeko eta saltzaileei leihatila bakarreko esperientzia eskaintzen jarraitzeko, Arenti serie osoaren produktuak gehitu genituen gure zorroan iazko amaieran. 2021eko urtarrilaren 1az geroztik Arenti serie osoko kameren banatzaile eta inportatzaile zuzen izendatu gaituzte ofizialki. Oso harro gaude jokalari global honekin dugun lankidetzaz eta konfiantza osoa dugu Arentirekin batera eskain ditzakegun soluzioetan. "\nSiro Huang-ek, Arenti-ko atzerriko BD zuzendariak, esan zuen: "Oso pozik gaude ITM kudeaketa Arenti banatzaile bihurtuko dela gure serie osoa etxeko segurtasun kamera adimenduneko soluziorako. Munduko ekonomiaren normaltasun berriaren arabera, ITM Zuzendaritzak eta Arentik uste dute Iot etxeko segurtasun kamera adimendunak merkatu hazkunde azkarra bihurtuko direla. Lankidetza horrek balio maximoa ekarriko duela uste dugu ITM, Arenti eta gure bezero guztientzat ".\nITM Zuzendaritzarekin lankidetza zuzena 2021eko urtarrilaren 1etik aurrera gauzatuko da.\nITM kudeaketari buruz\nInformatika Kudeaketak HCMC-n (Vietnam) sortua 2009an, profesionalek honako hauek eskaintzen ditu:\nIT zerbitzuak mantentze-lanetan, instalazioan eta kontratazioan\nOrdenagailu ordenagailua eta ordenagailu eramangarria\nZerbitzaria, Sarea, Sistema\nBarne sistema logistiko sendoa eta azken teknologien etengabeko berritzearekin, 10 urte baino gehiago daramatzagun lanean kalitate handiko konpromisoa ziurtatzen dugu.\nNazioarteko langileek zure erronka ondo ulertzea baloratzen dute, gure eskumenak zure egoerarekin bat etortzeko eta zure beharretara egokitzen den irtenbide pertsonalizatua eskaintzeko.\nEraginkortasuna, eraginkortasuna eta erreaktibotasuna dira gure arrakasta sortu duten balioak eta orain Vietnamen eta kanpoan hazten jarraitzeko aukera ematen digute. Bi bulegotatik, ITM HCMC eta ITM HANOI-n, ITM Management-ek ehunka saltzaile inguru eskaintzen ditu IKT segmentuan.\nMezuaren ordua: 21/03/20


Indartsu hasi du ikasturtea Auzoko egitasmoak - Oñati - Goiena.eus\nIndartsu hasi du ikasturtea Auzoko egitasmoak\nOihana Elortza 2017-10-24 12:37\nAtzo, astelehena, egin zuten egitasmoaren aurkezpena\nElkar ezagutzeko eta euskara ikasteko eta hobetzeko elkartuko dira ikasturte honetan ere kanpoko eta bertako jatorria duten hainbat oñatiar. Astelehenero elkartuko dira eta dinamizatzaile baten laguntzarekin ordu eta erdiko solasaldia egingo dute astero.\n2014ko udazkenean jarri zen martxan Oñatiko Auzoko egitasmoa eta atzo, astelehena, egin zuten ikasturte berriko aurkezpena. "Oso pozik gaude, egitasmoa indartsu hasi delako. Talde zabal eta polita sortu da. Bertako eta kanpoko jatorriko oñatiarrak daude talde berean eta gogotsu daude guztiak", adierazi du Iñaki Akizuk, euskarako udal teknikariak.\nTopaguneko Julen Korkostegi izango da taldeko dinamizatzailea eta astelehenero elkartuko da taldeko kideekin. 18:30etik 20:00etara elkartuko dira Bidebarrietako lokalean elkarren artean jarduteko. "Harremanak sortzea da helburua. Elkar ezagutzea eta euskara ikasi eta ezagutzea", zehaztu du Akizuk.\nTaldea irekita dago eta parte hartu gura duenak astelehenetan egiten duten solasaldi horietako batera joan daiteke.


2022(e)ko Urt 11, 19:09\n15 edo 16 urte nituenean nire gurasoekin azken aldiz oporretan joan nintzen eta Ourenseko Cortinglesean disko hau erosteko konbentzitu nuen. Kuriosoa da ze dirua nirea zen nik neuk irabazia baina hala ere ama konbentzitu behar nuen nire dirua gastatzeko moduaz, jaja. Hellbilly / White Trash ganberrada bata da diskoa eta atrapatu ninduen que no veas. Oraindik tarteka entzuten dut eta bai, ganberrada bat da. #WhiteZombie #90smusika\n2021(e)ko Aben 20, 17:32\nIrakurri duzue inork McKenzie Wark-en "El capitalismo ha muerto. El ascenso de la clase vectorialista" liburua? Momentuz nahiko iradokitzailea suertatzen ari zait, esaten duen guztia erabat ondo ulertzen dudala guztiz ziur ez nagoen arren...\n2021(e)ko Aben 14, 08:58\nPelikula eta antzerki askotan izan da oso aktore ona Forqué. Niretzako beti izango da "Bajarse al Moro" pelikulakoa. Argazkian moduan, porro bat erretzen edo barrezka, edo jostun nudisten etxean grazia handiz dioenean: "ui, te ha quedao muy bien la fimosis, mira que fimosis yo he visto muchas".\n2021(e)ko Aza 17, 08:45\nPunk eta memoriari buruzko #EzDonkAmaotu jardunaldien aitzakiaz gaur Arrasatetik bueltatxo bat emango dut, aspaldiko partez. Itziar Ziga eta Miren Aranguren izango ditut lagun, #punk eta #feminismoa hizpide. Gogo handiz!\n2021(e)ko Aza 08, 15:58\nEgun triste xamarra badut, astelehenetan energia biltzeko beharra badut, edo kaletik air-gitar eta koroak egiten joan nahi badut...\n#MarvelousDarlings #PowerPop #Punk\n2021(e)ko Aza 02, 19:39\nMany years ago, frantziako espazio autogestionatu-okupatu bateko dohako dendan #YoLaTengo taldearen CD hau aurkitu nuen. Ez dakit zergatik hartu nuen, suposatzen dut ezaguna egiten zitzaidalako agian. Baina asko pozten naiz. Denborarekin asko gustatu zait bai diskoa bai eta taldea. #indie #rock\n2021(e)ko Urr 06, 08:23\nBaina dena ezin da nostalgia izan! 2018ko #NegativeScanner taldearen disko hau pasada hutsa da! Gehiago entzun ahala zure barruan hazten den horietakoa! #garage #punk #rock\n2021(e)ko Urr 06, 08:07\nPunk, Gustuko taldeak, disko azalak\nBide batez, aurreko mezuetan Mario Riviere eta bere ilustrazioak aipatu ditudanez, hemen berak egindako azal batzuk, #Aerobitch amaitu ostean sortu zuten #Muletrain taldearentzako. Egunen baten txapa emango dizuet Muletrain ze onak ziren esateko. Momentuz, azalak\n2021(e)ko Urr 06, 08:01\nEta horrekin batera argitaratu gabe laga zituzten kantuekin egondako singela. Gainera, Devoren bertsio bat du. Ez, itxaron, Devoren nire kantu faboritoaren bertsioa! Azaleko marrazkia Mario Riviere taldeko gitarrajolearena da. Pilo bat gustatzen zaizkit bere marrazkiak. Disko barruan kredituak taldearen eskela bat dira, eta hor azaltzen dute, "no habrá funeral, no habrá reunión". Pila bat eskertzen diet retorno interminableen tranpan ez erortzea\n2021(e)ko Urr 06, 07:57\nEta atzo heldu zen postaz "An urge to play loud" 10 pulgadakoa (a ze formatu ederra) eta binilo gorri-transparentean. Pasote. Agian nire gogokoena.\n2021(e)ko Urr 06, 07:56\nHasi naiz bada haien diskoak erosten. Ze bere garaian ez nituen eskuratu eta gerora prezioak disparatu ziren eta "collectors' item" bihurtu ziren. Aurrekoan Donostiko denda baten "Time to start kicking ass" eta demonios a ze kantutzarrak. Portada makarrilla ta guzti, oso garaiko garage-revivalista\n2021(e)ko Ira 22, 19:01\nWhat a wondeful record\n2021(e)ko Ira 22, 18:25\nRRS irakurgailuak opari hauek egiten dizkit. Argazkiak mozten ditu irakurgailuaren jario-diseinuan sartu daitezen. Gipuzkoari "Gi" eta "oa" kenduta, hitz berriak sortzeko aukera ematen digu Olanok.\n2021(e)ko Mai 19, 13:03\nMilurteak diska hau entzun gabe. Ictus batek eman dit ia-ia. Ze ona den ai ama. #Kyuss #Rock #stoner\n2021(e)ko Ots 08, 09:06\nBide batez, atzo liburu hau hasi nuen. Oso devorablea da, berehala irakurtzen denetakoa. Fronteari buruzko zatiek ez naute hainbeste entusiasmatzen (beti gertatzen zait berdina 36ko iraultzaren kontakizunen alderdi "militarrarekin"), baina, hala ere, dokumentu interesgarria dira. Eta Mary Lowk idatzitako zatiak pasada bat.\n2021(e)ko Urt 29, 16:43\nCurrent mood: ikasleei milaka ariketa jarri #Moodle plataforman garai zaharretako #techno musika entzunez\n2021(e)ko Urt 18, 17:42\nEta eguneko hirugarren zuzenekoa, oraintxe autobusean dantzudana (tooori estilo aldaketa) #Leftfield ingelesen "Tourism". 2012koa da diskoa, oker ez banago Australian jasoa. Entzun nuen lehen #techno taldea, uste dut. Zuzeneko honetan ikaragarri, rock de estadios talde bat dirudite. Beti narama gora zuzeneko honek (eta estudioko haien beste 3 diskoek ere). Public Enemyri gertatzen zaiona lehen diskotan (hiphop taldea izaki rock talde baten indarra eukitzea) hauek ere lortzen dute hemen. Dakakazu


Jokoak of zonbi\nnekazaria xume eta lasaia batek esnatuko da goiz eta zonbi, inbaditu dute beren lurrak edozein bizitza arrastorik suntsitu Horde bat aurkituko zara. Kill zure baserriko kontrola hilen eta berreskuratzen guztiak.\nOf The Day berpiztuaren Dead\nGames zonbi zonbi hildako duten arrazoi batzuk igo eta bizitza itzuli dira, ia beti hilen giza batean hozka delako eta bere egoera egin du da. Zombies kaleetan noraezean ibiliko dira biktima potentzial bila horiek eraldatzea, edo, besterik gabe, bere gorputza jaten eta haren odola edaten. Joko horiek Zombies horiek guztiak hiltzea dezakezu, edo, gutxienez, saiatu, akats txiki bat konponezin resultarte geroztik. Mantendu zure begiak irekita, zonbi joan izan da nonahi.


Adventurers-EU | Lorpen\nKIROLARIEK PROBATUA, EZIN HOBEKI BIKAINDUA\nLorpen mota orotako aire zabaleko jarduerak burutzen dituzten zale amorratuen babeslea da gure galtzerdiak egoera errealetan probatu ahal izateko. Kirolari hauek helarazten diguten informazioa galtzerdietako zuntzak hobetzeko erabiltzen dugu, oina bero eta lehor mantentzen dela bermatzeko xedearekin. Gure mendizale-galtzerdiak orotariko inguruneetan probatu dira. Hona hemen urteetan zehar Lorpenen kalitatean konfiantza jarri duten hainbat kirolariren adibideak, gure galtzerdiak eguraldi guztietan probatzeko aukera paregabea ematen digutenak.\nLorpenek babestutako kirolariek nahiago dute:\nGaraiera handiko espedizioetarako galtzerdi ezin hobeak. Mendiko oinetako gogorretarako eta muturreko inguruneetan burututako eguraldi hotzeko jarduera luzeetarako diseinatuak. Eskuz josita eta ezkerreko eta eskuineko oinerako forma espezifiko batekin diseinatuak, doikuntza onena lortzeko. Berotze-teknologiaren aurrendariak dira.\nMendizale profesionalek eta eguraldi hotzeko kirolariek emandako informazioari esker jakin genuen merkatuko artilezko galtzerdi gehienak hertsatzaileegiak zirela eta ariketa fisikoan zehar hezetasuna mantentzen zutela. Hori arriskutsua izan daiteke oinak bustita izateak hipotermia edo arazo larriak eragin ditzakeen munduko tokietan. Gure diseinu-taldeak arazo hau konpondu nahi izan zuen izugarri beroa eta lehorra zen galtzerdi batekin. Mundu osoan zehar material bila aritu ginen eta malgutasunaren, finkatzearen eta beroaren arteko konbinazio perfektua eskaintzen zuen fabrikazio-prozesua garatu genuen. Konbinazio perfektu hori Polartec® Power Stretch eta Primaloft® hariarekin aurkitu genuen.\nKanpoaldeko Polartec® Power Stretch geruza bikoitzak galtzerdiaren beroa areagotzen du pisua areagotu gabe. Kanpoaldeko geruza leuna haizearen eta urraduraren aurrean erresistentea da; barnealdeko geruza bigunak aldiz hezetasuna larruazaletik aldentzen du zure oinak lehor, bero eta eroso mantenduz.\nPrimaloft® hariz egindako barnealdeko geruzak poliester zuntz ultrafinak ditu, kaxmirrarenak baino finagoak, eta horrek ehundura leun atsegina eskaintzen du hezetasun-xurgatze paregabearekin batera. Mendian, eskalatzean edo beste edozein ariketa aerobiko egitean, zure gorputzak izerdia sortzen du eta beroa transpirazioa kanporatzen ditu, baina bat-batean gelditzen bazara, erraz asko izozten hasiko zara ura xurgatzen duen isolamendu batekin. Primaloft® zuntzek hezetasuna xurgatu eta larruazaletik aldentzen dute, gorputzaren beroa mantendu bitartean.\nHainbat kirolarik egoera errealetan 8.000 metrotatik gora probatuak, ez duzu honelakorik beste inon aurkituko.\nGURE KIROLARIK GUZTIEI ZORTERIK ONENA OPA DIEGU BEREN ABENTURETAN ETA LORPEN GALTZERDIEK GOIARI EUSTEN LAGUNDUKO DIETELA ESPERO DUGU.


Zirkulazioan murrizketak izango\nZirkulazioan murrizketak izango dira Algorta etorbideko berrurbanizatze lanengatik\nDatorren astetik aurrera eta lanak amaitu arte, ibilgailuen zirkulazioa murriztuko da Algorta Etorbidean, Telletxe eta Amezti kaleen artean, alderdi hori berrurbanizatzeko proiektuaren lehenengo faseko (Telletxe-Torrene zatia) jarduketak direla eta.\nHonela, 08:00etatik 18:00ak arte murriztuko da zirkulazioa, eskola-autobusentzat (10:00etatik 16:00ak arte, baina, bidea itxita izango dute) eta kamioi handientzat (zamalanak) salbu; garajeetako sarbideak libre egongo dira uneoro, baita auzotarrentzat ere. Hartara, Algortako erdigunetik ibiltzen diren Bizkaibuseko autobus lineatan eragina izango du neurri horrek; eta hori dela eta, Foru Aldundiak laster iragarriko die erabiltzaileei lanongatik autobusak nondik desbideratuko dituen eta non ipiniko dituen, kasu honetan, behin-behineko geraleku berriak. Halaber, Algortako Merkatuko salgaien zamalanetan ere eragina izango dute obra hauek. Aipatutako denboraldian eta ordutegian, furgoneta eta kamioi txikiek merkatura iristeko Algorta etorbidetik (gasolindegi zaharraren parean) Satistegi kalea hartu beharko dute, ondoren etorbidean, Torrene eta Amezti kaleen artean, dagoen zamalanerako gunean sartzeko edo Torrene kalean sartzeko, justifikatuta badago. Kamioi handiak, arestian aipatu bezala, etorbidetik bertatik sartuko dira, aipatutako ordutegiaren barruan. Merkatu ondoan sarrera duen garajeko erabiltzaileak Torrenetik bertatik sartu edo irten ahal izango dira uneoro.\nUdalak bestalde, krokis batzuk banatu ditu inguruko denda eta tabernen artean, Algorta etorbidean egingo diren lanen eta datorren astetik aurrera horiek izango duten eraginaren berri emateko, zehatz-mehatz.\nPlanuak (irudi bakoitzean sakatzen baduzu pdf dokumentu baten handiago kontsulta dezakezu)


Cocinas en Pamplona. Instalación de muebles de cocina\nYou are here: Home1 / Sukaldeak\nSukalde paregabeak, zure estilo eta aurrekontuaren arabera proiektatu eta sortuak.\nSukaldea zentzumen-aniztuna da\ngure proiektuak bezala\nHiruek-en sukaldeetan adituak gara, merkatuan 25 urte baino gehiago daramagu eta Nafarroan erreferente bat gara. Geure markako altzariak, bai eta merkatuan lehenak diren markenak, kalitate handiko materialez eginda daude, etxetresna elektriko adimenduekin, marmolezko gainekoekin, kuartzita, Corian, Silestone, Dekton, egurra… bai eta paretetako estaldurak ere, hainbat azuleju, portzelaniko edo paper margotu mota ditugu sukaldeak edertzeko. Geure harraskak, neurrira egindakoak material ezberdinekin, zure gainekoarekin guztiz integratzen dira.\nZure gosari edo hamaiketako lekurako beharrezkoak diren altzariak ere eskaintzen ditugu: merkatuko marka hoberenen mahaiak, eserlekuak, tabureteak; hau da, zure sukaldea zeuri egokitutako espazio ezberdin bat izan dadin behar dituzun osagarri eta detaile guztiak.\nZure sukaldea pertsonalizatu\nKOLOREAK ETA MATERIALAK\nALTZARIAK ETA DETAILEAK


Irekia Eusko Jaurlaritza - Gobierno Vasco :: Sailarteko Batzorde batek 2020rako enpleguaren Euskal Estrategia landuko du (Gobernu Bilera 2016-02-02)\nSailarteko Batzorde batek 2020rako…\nEnplegu eta Gizarte Politiketako Sailak gobernu-kontseiluari gaur jakinarazi dio 2020rako Euskal Estrategia lantzeko lan-prozesu bat hasi dela; maiatzaren bukaerarako amaitutako egotea espero da aipatutako prozesua. Estrategia honetan Lehendakaritzak koordinatutako Sailarteko Batzorde batek egingo du lan eta bertan parte hartuko dute Estrategia honen diseinuarekin harremanik zuzenena duten gobernuko arloek; hala, Estrategia honetan parte hartuko dute arlo hauetako Sailburuordetzetako titularrek: Teknologia, Berrikuntza eta Lehiakortasuna; Industria; Enplegua eta Lana; Ekonomia eta Aurrekontuak eta Lanbide Heziketa, baita Lanbideko Zuzendaritza Nagusiak ere.\nGobernuaren ustez, enplegua da herritarrak gehien kezkatzen dituen gaietako bat, inpaktu sozial orokorra baitu gai honek. Hori dela eta, lehen mailako lehentasuna duen politika da.\nEuskal Autonomia Erkidegoko adierazle makroekonomiek adierazten dute, agidanez, badela hasi berri den susperraldi bat, eta beharrezkoa da hori sendotzea. Ildo horri jarraiki, beharrezkoa da, besteak beste, gazteen langabezia eta adinean aurrerago dauden herritarren langabezia bezalako egitura estrukturalei heltzea; zeren iraupen luzeko langabeen kolektibo bihurtzeko arrisku handia dute eta, hala, horiek gutxitu ordez, denboran zehar kroniko bihurtu eta horien munta handitu egingo da.\nPlan honek estrategia erako formulazio bat behar du, gizartearentzat erreferentzia izan dadin, sistema produktiboa garatzeko esparrurik egokiena bidera dezan eta hainbat eragile sozialek zein ekonomikok bat egiteko balio dezan politika, gizarte, lan, hezkuntza eta enpresako ekintzarako helburu eta jarraibide komunei dagokienez.\nEstrategia hori, gainera, partaidetza sozial handienarekin diseinatu beharko da, zehazki, errealitatearen eta gure lan-merkaturen prospektibaren eta, batez ere, gure sektore produktiboen bilakaera aurreikusgarrien ezagutzarik handiena duten eragileen ekarpenekin.\nEuskadiko Hiruko Elkarrizketa Sozialerako Mahaiaren baitan, 2015eko urtarrilean adostu zen estrategia berri baten inguruan gogoeta egin eta diseinatu egin behar zela, aurrekoaren indarraldia amaitu ondoren eta enplegurako politika aktiboen transferentzia-prozesua amaitu ostean. Hitzarmen horretan oinarri partekatu batzuk eratu ziren gogoeta-prozesuari hasiera emate aldera, eta oinarri horien artean hauek dira aipatzekoak: hazkunde adimentsu, jasangarri eta inklusiboaren eredu bat; 2020rako denbora-horizontearekin bat egitea Europa 2020 Estrategiak eta berrikuntza zein espezializazio adimentsuaren gogoeta estrategikoak, hain justu, horren bidez Euskadik bere lehentasunezko sektoreak eta garapen ekonomikoko bektoreak zehaztu ditu; enpleguaren, hezkuntzaren zein prestakuntzaren eta garapen ekonomikoaren zein enpresarialarekin zerikusia duten plan publikoetan dagoeneko zehaztuta dauden gako estrategikoak eta operatiboak aztertzea; eta enpleguaren etorkizunean eragingo duten alor guztiak aztertzea. Hori guztia egingo da estrategian osoki integratuta, eta enplegu-politiken eta ekonomiako, gizarteko eta hezkuntzako politiken arteko batasunarekin babestuta.


Lanak Dona Maria kaleko goiko partean - Ziordia - Guaixe.eus\nGuaixe 2018-12-14 11:39\nLangileak obran lanean.\n“Kaleak berritzeko aurretik egindako lanetatik kanpo gelditu zen Dona Maria kalearen goiko partea da egokitzen ari dena orain”. Ziordiko alkate Patxi Goikoetxearen azalpenak dira horiek. Zehazki udaletxe ondoko pisu blokearen paretik hasi eta ur biltegira joateko pistarekin, Lurgorrietako bidearekin bat egiten duen arte hartzen du lanak. Euri urak bildu, zorua berritu eta espaloiak jartzeko lanak dira. Goikoetxeak azaldu digunez, “euria egiten duenean Lurgorrietako bidetik ur asko jaisten da eta goiko etxeetan arazoak sortzen dira”. Lanak eginda ur horiek egoki jaso nahi dituzte, beraz.\nConstruciones Santesteban enpresa da lanak egiten ari dena. Duela hilabete hasi ziren eta ilbeltzean despeditzea aurreikusten dute, “beti ere, eguraldiaren arabera”. Alkateak jakinarazi digunez, udaletxe ondoko pisuen atearen parean zebrabide goratua izanen da eta kaleaz bestaldeko etxe zaharraren parean espaloia eginen dute. Lanek 212.000 euroko aurrekontua dute eta Nafarroako Gobernuaren Tokiko Azpiegitura Planaren bidez 74.000 euro ordainduko dira.\nTexeria bidean, Olatzagutiarako bidean, Ziorditik 520 bat metrora dago ur beltzen araztegi berria, agorriletik martxan dena. Araztegiez arduratzen den Nilsa enpresa publikoak ura ibaira behar den bezala botatzen duela jakinarazi dio Ziordiko Udalari. Araztegi berriko lanak joan den urteko garagarrilean hasi ziren. Nilsa enpresa publikoak eraiki du, 738.619 euroko (BEZ kanpo) aurrekontuarekin.\nUr araztegi berriak Mirari kale ondoan zegoen hobi septikoa ordezkatu du. Han Ziordiko ur zikinak biltzen segituko dute, baina hodi baten bidez araztegiraino iristen dira. Azpiegitura berriak batzuetan sortzen ziren usain txarrak eta noizean behin ibaira izaten ziren ur beltzen isurketa saihestuko ditu.\nBestalde, Aralur enpresaren inguruan dagoen materia organikoa noiz kendu zain daude Ziordiko Udalean. Sakanako Mankomunitatean Arbizuko hondakindegian egokitzeko zati bat hartuko du. Alkateak esan digunez, zatirik txikiena eta kutsagarriak ez diren paper-fabriketako lohiak izanen dira. Gainontzekoa materia organikoa omen da. Lantegiaren teilatua 2016an behera egin zuen, elurraren zamarekin. Haize egunetan hango txapek arrisku egoerak sortzen dituztelako, udaletik enpresaren hartzekodunen konkurtsoa kudeatzen duen administratzailearekin harremanetan jarri behar izan dute.


Poliziarizazioaren tranpa - Fernan Mendiola - euskalerria.eus\nFernan Mendiola 2017-06-16 13:29 Iritzia\nJakina da. Gure inguruko hirien artean, udaltzainen ratio altuena dugu Iruñean. Ez da kasualitatea, alta. Azkenengo urteotan hainbat zerbitzu sozial baztertu, eta orden publikoaren politikak indartu zituen UPNk, Simon Santamaría lagun, eredu militarizatu batekin. Hala ere, aldaketaren udalak kopuru horri eusteko politika hartu du, eta deigarria, eta kezkagarria batez ere, egiten zait enplegu publiko eskaintza berrian udaltzainen postuek duten garrantzia.\nBerriki horren defentsa egin du Iruñeko Udalaren gobernu batzordeak, eta horren justifikazioa ere eman dute. Polizia eredua aldatu egin behar da, desmilitarizatu, nonbait, eta gainera, udaltzainak beste jardueretan aritu beharko dira, eremu errepresibotik haratago, auzoetan, zerbitzu sozialetan, mediazio lanetan...\nArgudioa, egia esan, erabakia baino kezkagarriago egiten zait. Iruñeko langileen plantilan dagoen arazo estrukturalari ekin beharrean, polizien gaindimensioari bukaera jarri beharrean, beste jardueretan ere poliziak erabiltzeko asmoa agertzen baita. Zeregin horietan langile prestatu eta kualifikatuak kontratatu beharrean (orain, edo datozen urteotan) poliziaren presentzia indartuko da bertan.\nTranpa, larria, beraz, udaltzainen dismilitarizazioaren diskurtsoa, horrek hainbat zeregin eta zerbitzuen poliziarizazioa ekarriko badu.\nHistorialaria eta irakaslea


Eibar Kopan: 1985-1990 | SD Eibar - Web Oficial\nEibar Kopan: 1985-1990\nLehen aldiz Lehen Mailako talde bat kanporatu genuenekoa\nKlubeko historian lehen aldiz Lehen Mailako talde bat Kopan kanporatzea lortu zen 1985-1990 urteen artean. Bosturteko berean, gainera, Bigarren B Mailara igoera lortu zen 1986an eta handik bi urtera, Bigarren Mailara igoera.\n1986ko maiatzean Badajozen Bigarren B Mailara igotzea lortu eta hilabete gutxira, talde armaginak beste lorpen garrantzitsu bat eskuratu zuen Ipuruan. Etxean, zaleen aurrean, Sevilla kanporatu zuten. Urte oparoen iragarpena izan zen hura.\nSortutako espektatibak erantzunez Eibarrek bi urte geroago lortu zuen Bigarren A Mailara igoera. Fundaziotik lehena. Zilarrezko mailan jarraituko zuen 18 denboralditan jarraian, egun indarrean dagoen errekorra.\nBigarren A Mailan, mailari eustea zen lehentasuna, eta hori dela eta, Kopa bigarren mailako txapelketa izatera pasatu zen.\nLehen aurkaria Cultural Durango izan zen, 3. mailako euskal taldeen artean onenetarikoa zen Eibarrekin batera.. Ipuruan, etxekoek 3-0 irabazi zuten Ribera atzelari azkoitiarraren eta Josu Ugarte erdilari arrasatearraren golei esker (2). Tabiran jokatutako itzuliko neurketan, partida berdinketarekin bukatu zen, Josuk berriro eta Luluagak bi gol eskuratu zituen.\nBigarren kanporaketan, Eibarrek Basconiaren aurka hutsean berdindu zuen joaneko partidan Ipuruan eta 1-4 irabazi zuen itzulikoan Chuchi Hidalgoren (2) eta Miguel Fuentesen (2) golekin.\nHirugarren kanporaketako zozketan Lehen Mailako punta-puntako talde bat egokitu zen aurkari: Zaragoza. Fuentesek markagailuan aurreratu zuen Eibar lehen minutuan, eta ia amaierara arte mantendu bazen emaitza, aragoiarrek 83. eta 90. minutuan irauli zuten neurketa. Romaredan etxeko taldea 3-0 nagusitu zen.\nLehen kanporaketan, ordu hartan bakarrera, aurkaria aurreko urteko bera izan zen eta partida Tabiran jokatu zen. Berdinketarekin bukatu zen eta Eibarrek 4-3 gainditu zituen penaltiak. Arauzko denboran Luluagak egin zuen gola, eta penaltietan, aldiz, Garmendiak bi gelditu zituen.\nHurrengo aurkaria Sestao izan zen, partida bakarrera Ipuruan. Armaginek garaipena lortu zuten (2-1), Iñaki eta Hidalgoren golekin.\nHirugarren kanporaketan, hura ere partida bakarrera, Eibarrek bere historiako orrialde distiratsuenetako bat idatzi zuen. Izan ere, Gomez de Segurak luzapenean egindako golari esker lehen mailako Sevilla kanporatu baitzuen. Ekainaren 4an SD Eibarren webgunean argitaratutako erreportajean xehetasun handiagoz azaldu genuen.\nEibarrek laugarren kanporaketa jokatzetik at gelditu zen, eta final-zortzirenetan, zozketak Reala egokitu zitzaion.\nDonostiarrek 0-2 irabazi zuten Ipuruan. Egun hartan Ipurua jendez gainezka egon zen. Ziurrenik, Eibarren inoiz izandako sarrerarik handiena izango da.\nSuziri jaurtiketa eta aurretiko beste jai ekitaldi batzuk izan ziren. Atsedenaldian Eibarko jokalari ohiek eta Realeko Esnaolak eta Amutxastegi "Bombonerazo"-k parte hartu zuten, zelai erditik gola sartzen saiatzean zetzan jokoa, helburua lortu ez zuten arren.\nIpuruan honako jokalariak zelairatu zituen Eibarrek: Garmendia, Olaizola (Artutxa), Ribera, Altuna, Azkargorta, Julio (Ballesteros), Iñaki, Luluaga, Arrue, Gomez de Segura eta Fuentes.\nRealak Atotxan 2-0 irabazi ondoren, ordura arte Eibarko Kopako txapeleketan izandkao parte hartze onena amaitu zen. Aulkian Alfonso Barasoain zegoen.\nSanturtzi izan zen lehen aurkaria eta joaneko partidan 1-0 irabazi zien armaginei. Itzulikoan, estutasun askorekin irabazi zuen Eibarrek, Toñok 88. minutuan kanporaketa berdindu eta Isidorok luzapenean markagailua iraultzea lortu ondoren.\nBigarren kanporaketan, Lasesarren, Eibarrek 2-3 irabazi zion Barakaldori Altunaren, Iñakiren eta Carrilloren golekin. Itzulikoan armaginak 3-2 gailendu ziren Altuna, Isidoro eta Lopez Rekarteren golekin. Barakaldoko entrenatzailea Jose Mari Amorrortu zen. Minutu bateko isilunea egin zen Martin Romarate argazkilariaren heriotzagatik. Romarate Plazaola funts grafikoaren egilea zen. Gaur egun Eibarko Udala digitalizatzen ari dena, hain zuzen, SD Eibar Fundazioaren laguntzarekin, milaka argazki 50, 60, 70 eta 80ko hamarkadetako Ipuruako partiduak bildu dituzte. Partida amaitzean, ikusle batek zelaira salto egin zuen eta Barakaldoko ordezkariari eraso zion.\nHurrengo aurkaria 2. B mailako Oviedo izan zen, eta bana berdindu zuen Ipuruan Eguigurenen golarekin luzapenean. Atsedenaldian, Miguel Fuentes klubeko jokalari ohiak Xarraka tabernaren garaikurra jaso zuen 86-87 denboraldiko jokalaririk erregularrena bezala. Asturiasen 5-0, karballoietarako eta kopa-ibilbidearen amaierarako.\nLehen kanporaketan, Eibarrek Osasuna Promesasen aurka jokatu zuen Ipuruan 2-0 (Artutxa eta Luluagaren). Iruñean 0-1 Luluagaren golarekin. Hurrengo kanporaketan, Sansek 1-0 irabazi zuen Atotxan eta 1-2 Ipuruan Aguirian\nEibarrek Elxen aurka galdu zuen lehen kanporaketan. Ilizitarrek 2-1 irabazi zuten etxean Lizartzako Gaspar Barriolaren golarekin eta bana Ipuruan Ritxi Arrien gernikarraren golarekin.\nErreportaje honetan bildutako datuak SD Eibar Fundazioaren Patronatuko kide den Jesus Gutierrez historialari eibartarrak eman ditu.


Aralarrek agurtzen du armagabetzea.\nAralarrek adierazi nahi du ETAren behin betiko armagabetze iragarkia albiste ona dela Euskal Herriarentzat eta herritar guztiontzat. Iragarritako ekintza honek argi eta garbi adierazten du ETA-k bere hitza bete zuela, betetzen duela, eta betetzen segitzeko bermea eman duela. Armagabetzearen erabakia errealitatea da aspaldi Estatu Espainolak eta Frantsezak egikaritzeko oztopoak jarri arren, baina gaurko albistea erabaki horren irmotasuna eta betikotasuna berrestera dator.\nTortura salatzeko izan gara Bilbon\nHiru mila lagunetik gora bildu gara Bilbon tortura salatzeko, tortura pairatu duten pertsona batzuen deialdiari jarraituz. Aitortza, erreparazioa eta berriro gertatuko ez delaren bermea da Bilboko kaleetan eskatu duguna. Ezin ahaztu Euskal Memoria Fundazioak 5.657 tortura kasuak dokumentatu dituela eta horietatik oso oso gutxi izan dira ikertuak, are gutxiago epaituak eta oraindik kasu gutxiagotan ere torturatzaileak zigortuak, gainera, horrelako kasuetan askoten torturatzaileak indultatuak izan dira. Tortura baztertu egin behar dugu, era bat, eta tortura pairatu dituztenei, beste edozein biktimari bezala, aitortza eta erreparazioa sor zaizkie.\nAralarrek torturaren aurkako manifestazioara joateko deia eginten du\nAralarrek torturaren biktima talde batek deitu duen torturaren aurkako manifestaziora joateko deia luzatu nahi dio Euskal Gizarte osoari. Biktima guztiek behar dute aitortza eta erreparazioa eta biktimen artean ezin bazterrean utzi tortura pairatu dituzten milaka lagun.\nHitzetatik ekintzetara aitortutako eskubideak errealitate bihurtzeko\nUrtero lez martxoak 8a heldu zaigu eta oraindik borrokarako bide luze eta zabala dugu aurretik. Egia da borroka feministari esker emakumeoi eskubideak aitortuak izan zaizkigula, hobe esanda, feministon borrokari esker eskubideen aitortza irabazi dugula, hala ere, oraindik urrats asko eman behar ditugu berdintasun erreala lortzeko.\nAralarrek Sara eta alaba Izar elkarrekin egotearen aldeko manifestaziorako deia egiten du\nAralarrek dei egiten die herritar guztiei bihar, Donostian, Sara Majarenas eta Izarren alde egingo den manifestazioan parte hartzeko. Sara Majarenasek, beste hainbat preso politikok bezala, kalean egon beharko luke. Sararen kasuan, gainera, gizatasunak hala behartzen duelako. Izar, bere hiru urteko alabatxoa, aitak erasotu eta zauritu zuen, eta orain, hiru urte beteko duenean, bere amarengandik aldenduko dute. Izarrek amaren babesa behar du eguneko 24 ordutan, eta amarengandik urruntzeko Espainiako estatuko justiziak hartu duen erabakia onartezina da.


Kontzertuak online, 2020ko BBK Live jaialdiaren ordez - bizkaie.biz\nBizkaie! 2020-06-26 08:51 Musikea\nZuzeneko sei kontzertu eta grabazino historikoak streaming bidez emongo ditue garagarrilean.\nCovid-19aren pandemiaren erruz, Bilbao BBK Live jaialdiaren 2020ko edizinoa ez da egingo (zehatzago, 2021eko udara atzeratu dabe), baina antolatzaileek ez ditue zaleak ahaztu nahi, eta internet bidezko ordezko programazinoa atondu dabe, BBK Bilbao Live Uda izenpean. Garagarrilaren 9, 10 eta 11n, jaialdia egin behar zaneko egunetan, Kobetan joko dabe sei taldek, zuzeneko publiko barik, eta streaming bidez zabalduko ditue irudiak.\nAntolatzaileek ez dabe emon Kobetan joko daben taldeen izenik, aurrerago jakin eragingo ditue. Baina 2020ko edizinoan parte hartzekoak izan diran artistak dirala zehaztu dabe. Aitatutako hiru egunetako iluntzeetan programazino potoloa egongo da, goi mailako musikaz betetako hamabi ordu inguru danetara.\nZuzeneko streaming kontzertuen osogarri, aurreko edizinoetan Bilbon jo daben talde mitikoen kontzertuen grabazinoak berreskuratu eta internetez zabalduko ditue. Hamalau urteko historian makina bat talde pasau dira Kobetako oholtzatik, eta kontzertu gogoangarri hareetako grabazino asko ez dira inoiz emitidu.\nBilbao BBK Live Udako kontzertuak ikusi eta entzuteko bidea jaialdiaren webgunea izango da, streaming bidezko erretransmisinoen atalaren bidez. Bestela, Youtube kanalean be egongo da aukerea.\nHorrezaz gan, antolatzaileek aurreratu dabe garagarrilaren 9an hasiko dirala saltzen 2021eko edizinoko sarrerak. Berez, 2020ko egitaraua ia osorik pasauko da datorren urtera. Dagoeneko baieztauta dagoz The Killers, Pet Shop Boys, Bad Bunny, Bicep Live, Bomba Estéreo, Caribou, FKA twigs, Fontains D.C., Supergrass, El Columpio Asesino eta beste asko.\nElizondok Anne Etchegoyenen kontzertua hartuko dau San Inazio egunean\nBilboko Orkestra Sinfonikoa 'II. Musika Loturak' programan\nBilboko Udal Musika Bandeak 6 kontzertu emongo ditu abuztuaren 4tik 20ra\nKorrontzi taldeak 5.000 euro emon ditu ataxia telangiektasia ikertzeko\nSonakay Tolosan, 'Kultura Plazara' zikloaren barruan\nMusika Hamabostaldiak Xabier Erkiziaren lan bat emon deutso dohaintzan San Telmo Museoari\nJuan Mari Beltranek kontzertuak emongo ditu Castellonen eta Zugarramurdin\nHiru hamarkadatik gora Roberto Etxebarriaren doinuak Sestaon\nBada Posible, Mutrikun


Unboxing Doogee Mix and Surprise !! | Androidea\nTxinako harresi handiko herrialdetik etorrita etorriko dira azken berriak Doogee, The Doogee nahasketa, smartphone ederra gutxienez 150 euro inguru bat eskaintzen digu marko gabeko diseinu polita, kalitatezko akaberak gama altuko terminaletakoak izan litezke, baita edozein Android erabiltzailearentzat aproposa bihurtzen duen hardware indartsua ere.\nHonetan Unboxing Doogee Mix, terminalaren desegitea klasikoarekin jarraitzeaz gain, lehenengo begirada bat ere ematen diogu, nire lehen inpresioak emateko bideoaren berrikuspen sakona egiten hasi aurretik, aste bat igaro ondoren burutuko dudan berrikuspena. edo hamar eguneko erabilera intentsiboa terminala nire terminal pertsonal gisa.\n1 Doogee Mix-en zehaztapen teknikoak\n2 Doogee Mix-aren lehen inpresioak\n3 Azken sorpresa, Doogee Mix hau zozketatzea nahi al duzu?\nDoogee Mix-en zehaztapen teknikoak\nScreen 5.5 "SuperAMOLED HD bereizmena 1280 × 720 pixelarekin eta 294 dpi-ko dentsitatea\nBeste ezaugarri batzuk Azelerometroa - Grabitatearen sentsorea - P sentsorea - G sentsorea - Iparrorratza - Giroskopioa - Sentsore geomagnetikoa - Inguruneko argi sentsorea - Aurreko hatz marka irakurgailua - Karga bizkorra 2.0\nDoogee Mix-aren lehen inpresioak\nDatorren aste honetan zehar terminalak ondo aztertu ezean, hamar egunetan, Doogee Mix bere kutxatik atera bezain laster maitemintzen zaituen terminal bat da eta ikusi terminalaren diseinu ederra kalitate handiko akaberekin, urdin iluneko kolore horretako gama altuko terminal benetako ukitua ematen diona.\nLehenengo eta sentimendu on horiek In crescendo doaz Doogee Mix-en akaberak gertuago aztertzen ditugun bitartean eta distira maximoa lortzen dute azkenean terminalaren pantaila pizten dugunean eta ia alboetan eta terminalaren goialdean ia fotogramarik ez duen pantaila eder eta eskuzabal hori ikusten dugunean. Azpimarratu nahi ditudan lehenengo inpresioak. Erabilera lehenengo ordu hauetan nire amets onenetan ere imajina nitzakeen onenak izan dira, hau ere bereizmen HDan mantentzen den pantaila izanik.\nGogoratu hau guztia terminalaren erabilera ordu batzuekin esaten dudala eta ikusteko itxaron beharko dugula Doogee Mix-en berrikuspen osoa, astebetean edo hamar egunetan gutxi gorabehera burutuko dudan berrikuspen sakona.\nAzken sorpresa, Doogee Mix hau zozketatzea nahi al duzu?\nArtikulu honen hasieran utzi zaitut bideoan komentatzen dudan moduan, Doogee Mix-eko unitate hau zozketatzea nahi baduzu, bideoaren bideoa ikusi besterik ez duzu Doogee Mix-era desblokeatzea esteka berean klik eginez, harpidetu Androidsisvideo bideo kanalera, aktibatu txirrina jakinarazpen automatikoak jasotzeko kanalera igotako bideo berrien artean eta garrantzitsuena, eman iezaiozu Doogge Mix-eko Unboxing-aren Like.\nAtsegin dut botoia ematea ezinbesteko baldintza da Doogee Mix hau zozketatzeko 1000 Atsegin dut eskatzen dizugunez Androidsisvideo bideo kanaleko harpidedunetako baten artean.\nArtikuluaren bide osoa: Androidea » Android gailuak » Unboxing Doogee Mix and Surprise !!\nSakelako telefono ederra. Ezin nuen erosi dirua falta zitzaidalako jeje.


Zabalik dago ekintzailetasuna, enplegua, inbertsioak eta lehiakortasuna hobetzeko egitasmoak sustatzeko dirulaguntzen deialdia — Zumaia\nZabalik dago ekintzailetasuna, enplegua, inbertsioak eta lehiakortasuna hobetzeko egitasmoak sustatzeko dirulaguntzen deialdia\nLangabeak kontratatzeko eta kalitatezko enplegua bultzatzeko laguntzak, edota Covid-19ari lotutako inbertsioak (tartean, terraza finkoak jartzea) barnebiltzen ditu deialdiak, besteak beste. Eskaerak aurkezteko epea 2021eko irailaren 30ean amaituko da, eta diruz lagunduko dira 2020 eta 2021 urteetan burututako jarduerak.\nUrola Kostako Udal Elkarteak dirulaguntza deialdia egin du, eskualdeko enpresei dirulaguntzak emateko. Guztira, 905.000 euro emango dira dirulaguntzatan, ekintzailetasuna, enplegua, inbertsioak eta lehiakortasuna hobetzeko egitasmoak sustatzeko.\nInbertsioetarako dirulaguntzak: 500.000 euro gorde dira. Honako hauek dira diruz lagun daitezkeen inbertsio-ildoak:\nEnpresen lehiakortasuna hobetzeko egitasmoak garatzeko 100.000 euro gorde dira.\nDeialdia, oinarriak eta eskabidea egiteko eredua eskura daude Udal Elkartearen webgunean\nEskaerak eta erantsitako dokumentazioa bitarteko elektronikoak erabiliz aurkeztu behar dira, Urola Kostako Udal Elkartearen egoitza elektronikoaren bitartez


ZURE TUNELA: 2013-10\nArtistak maitatzearen arteaz\nCuttie and the boxer pelikulako fotograma bat\nPasa den Donostiako Zinemaldian pelikula bitxi eta gomendagarri bat ikusteko aukera izan nuen: Cuttie and the boxer. Japoniar margolari bikote baten istorioa kontatzen du filmak, dokumental formatuan. New York-era bere arte-ibilbideari bultzada bat ematera iritsi berri den neska gazte batek gizonezko margolari bat ezagutzen du honen arte-galeria bisitatzera joanda, eta gizonaren artista planta orbanik gabeak txundituta berarekin maitemintzen da, eta haurdun geratzen segituan. Gizona, artista izateaz gain, ordea, zurrutero galanta da, eta ez du bere gain hartzen haurra zaintzeko erantzukizuna, halako moduz ezen emakumeak berak bakarrik atera behar baititu aurrera etxeko-lanak eta umearekikoak, uko eginez bere artista-senari eta margotzeko grinari, gizonak bere artista-ibilbide halamoduzkoa jorratzen segi dezan.\nPelikulak eragiten dituen hainbat gogoetaren artean (gizonak azpiratutako emakumea, artearen historia kanonikoan emakumeen aipamen urria...), beste bat gailendu zitzaidan niri, eta uda honetan irakurritako saiakera batekin lotu nuen segituan: "Maitatzearen arteaz" da liburuaren izenburua, Erich Fromm da egilea, eta maitasunari buruzkoen artean erreferentziazkoa omen da.\nBy Bertol Arrieta ordua: urriak 30, 2013 iruzkinik ez:\nEtiketak: artea, artikuluak, idazkuntzaz, maitasunaz, saiakerak, sorkuntza, UrolaKostakoHitza, zinea


Medikuntzarako RJ-45 eta USB konektore zuriak XLR zuloetan sartzen dira - Ocean-Components.com\nHasieraBerriakMedikuntzarako RJ-45 eta USB konektore zuriak XLR zuloetan sartzen dira\nMedikuntzarako RJ-45 eta USB konektore zuriak XLR zuloetan sartzen dira\nZuriak USB2.0 A-A eta CAT5e RJ45 datu-konektoreak dira, diagnostiko eta tratamendu medikoko ekipamenduetara zuzenduak, baita etxeko jarraipenerako, hortzetarako, kosmetikarako, informatikarako eta Ethernet-eko produktuetarako.\n"Aparatu hauen gehiengoa lantokietan edo etxeko inguruneetan kokatzeko paketatuta daude, industria estilo tradizionalaren konektoreak lekuz kanpo egongo liratekeen eta produktuaren hautemateko kalitatea eta egokitasuna murrizteko", esan du Cliff MD John Hallek.\nFeedThrough konektoreek bi aldeetan konektoreak dituzte, eta produktuaren barneko muntaia kable estandarrak erabiliz egitea ahalbidetzen dute.\nEbaketa 24 mm-ko diametroko zulo zirkularra da eta lau zulo muntatzen ditu. Konektagailu zuri hauek kontrol panelen aurrealdean edo atzeko aldean muntatzeko zulo arruntak edo zurrunbiloak dituzte.\nHauts zuriko estalkiak daude.\nFeedTHrough sorta zabala da eta zuloen patroi beraren bidez audio, bideo, digital, optiko, sare eta datuak eramatea du helburu.\nItsaslabarrak Erresuma Batuan eta Txinan fabrikatzen ditu.


Data My Pet » Zergatik Topaketak saiatu beharko duzu norbait ez da Your Mota\nZergatik Topaketak saiatu beharko duzu norbait ez da Your Mota\nAzken eguneratzea: Ira. 19 2020 | 2 min irakurri\nOrduz aldiz non zure lagunak edo familia horiek izan, irrikaz ezar data dakite norbait, zer motatako pertsona zuretzat joan galdetu?\nIa denek errudun dela-erreklamatzeko mota edo bikotekideak lehentasun nolabaiteko dutela.\nJende horri buruz hitz egin du denbora guztian entzuten dut: "I data bakarrik artistiko motako jendeak artista bat naiz delako" edo "Nahiago data antzeko karrera eremuak ni bezalako jendea behar dut."\nBaina zer harrapaketa bat begira ari bazara, ez baitute egokitzen zure "mota ideal"?\nHau nahiko sarritan gerta daiteke, batez ere, online datazio. Zure begi capturas profila topo duzu, baina beren stats irakurri ondoren duzu azkar mugitu ez zuen ez duelako egokitzen zure ideal mate checklist. Beraz, zure mota altu, muskulu gizon baina bere profila dio 5'6 bakarrik "dela, eta neurrizko ariketa interesa edo zure mota rubia da, Ekialdeko Europako emakume eta brunette bat Australian zuen. Automatikoki ez idatzi norbait off, ez baitute berehala agertuko partida izango.\nZergatik pertsona mota jakin bat orain arte behar duzu sentitzen duzu?\nOinarritutako antzeko interesak norbait konexioa ezarri beharko zenuke, sinesmenak eta helburuak. Norbait aurkitzeko gehiegi bideratzen dituzu jarraibide zehatzak doitzeko bada mendekoa denean jarraitu nahi al duzu, egon zure aukerak zapuzteko ezin duzu harreman handia eraikitzeko egon daitezkeen.\nWhen bakarrik zure mota eguneratuta zaitez ahal duzun, Baliteke besterik dira antzinako ereduak errepikatuz duzu. Duzun pertsona mota bera datatua bada, azken hamar urteetan, eta harreman bat ere ez dute lan egin, agian, besterik ez esklusiboki hausnartu behar duzu zure gustuko mota datazio. Noiz eguneratuta duzun pertsona mota bera eta gehiagoko, harremana amaieran emaitzak berdinak izan ohi du.\nMota jakin bateko Topaketak eroso eta aurreikus bihur daiteke. Topaketak norbait ez da zure mota, norbait ezberdinak, duzu gauza berriak saiatzeko eta bizi esperientzia berriak irabazteko aukera aukera izango dute. Norbait zeure burua baino zaletasunak ezberdinak ditu datazio saiatzen bazara, Zara jarduera berriak izan benetan gozatzen duzun saiatzeko gai. Norbaitek Dating zeure baino ondarea batekoa da elikagai eta kultura berriak esperimentatzeko aukera daiteke.\nArgi izan, Barne-core gehiago antzeko balioak nahi duten beste pertsona datazio saiatu duzu iradokitzen dut (hala nola fidagarriak gisa, fideltasuna edo eskuzabaltasuna), beste batzuk oinarritutako kanpoko faktoreen aukeratzerakoan aurka (hala nola, itxura bezain, etnia edo gizarte-egoera). Core antzeko balioak partekatzen duten bazkide lortu makila behar duzu. Alexek urte batzuk familia batekin nahi baduzu, ez duten anbizio ez pertsona familia bat hasteko kategoria. Hala ere, norbait agian ez egokitzeko zure bikotearekin mota ideal fisikoki aurkitzen baduzu, baina epe luzeko helburuak eta sinesmenak partekatu dituzun, agian horietako aukera bat eman beharko duzu.\nAzken finean, inoiz ez besterik ez zure perfektua Partidu nor izan daitekeen jakin.\nWho First Data bat Ordaindu – Aholkularitza Men For\nHawaii – Maskotarekin Visting\n3 Aholkuak Dating azterketa Epea zehar


Altsasuko auzipetuen gurasoak: "Astakeria judizial ikaragarria da" | Politika | Berria\nNoiz sortua: 2019-10-09 21:43:43\nAltsasuko auzipetuen gurasoak: "Astakeria judizial ikaragarria da"\nBel Pozuetak salatu du gazte auzipetuei ezarri dizkieten zigorrak bidegabeak direla, Espainiako Auzitegi Gorenak zigorrak murriztu arren. Protesta bilkura egin dute Altsasuko plazan.\nBel Pozueta Altsasuko gazte auzipetuetako baten ama, hedabideen aurreko agerraldi batean, iazko maiatzean, Iruñean. Foku\nEspainiako Auzitegi Gorenak zigorrak murriztu baditu ere, Altsasuko auziko epaia "astakeria judizial izugarria da", auzipetuen gurasoen esanetan. Altsasuko gazte auzipetuei bederatzi urte eta erdira arteko zigorrak ezarri dizkie gaur Gorenak. Bel Pozueta Adur Ramirez de Alda gaztearen amaren iritziz, epaia "makillaje ariketa bat" izan da; epaiak murriztuta, zigor proportzionala ezarri dela irudikatzeko ahalegina. "Zer gertatu den eta zein ondorio izan dituen ikusita", epaia guztiz bidegabea dela nabarmendu du Pozuetak.\nAmaia Izko defentsa abokatuak ere auzitegiaren erabakia salatu du. "Proportziorik gabea jarraitzen du izaten". Abokatuak ziurtatu du zigorraren bidegabekeria "oso larria" dela. Horrenbestez, Espainiako Auzitegi Konstituzionalera eta Estrasburgoko auzitegira jotzeko aukera posible ikusten du. "Ikusten dugu ez direla errespetatu prozesu justu baten bermeak".\nIzkok Euskalerria Irratiari eginiko adierazpenetan azaldu du epaia irmoa denez Altsasuko gazteek ez dutela behin-behinean aske geratzeko aukerarik. "Beste gauza bat da espetxe onurak jasotzen ahal dituzten hemendik aurrera", gaineratu du.\nAltsasuko gazteen kontrako epaia salatzeko elkarretaratzea eta manifestazioa egin dituzte Altsasun. Bihar, epaiari buruzko balorazioa egingo dute Altsasuko gurasoek, Iruñean, hedabideen aurrean.\nEgun espetxean dauden zazpi gazteei hiru urte eta erdi eta bederatzi urte eta erdi arteko zigorrak ezarri dizkie Gorenak. Zortzigarren zigortuari, Ainara Urkijori, bi urteko espetxea murriztu dio, urte eta erdira. Auzipetutako hiru gaztek 1.060 egun daramatzate espetxean.\nNafarroako Gobernua: "Errespetu osoa" epaiari\nNafarroako Gobernuko bozeramaile Javier Remirezek "errespetu osoa" adierazi dio Auzitegi Gorenaren epaiari. "Gure aldetik, soilik esan errespetu osoa adierazten diegula erabaki judizialei", azaldu du hedabideen aurreko agerraldian. Gaineratu du epaiari buruzko balorazioak alderdi politikoek egingo dituztela, egitekotan. Remirezek elkarbizitzaren aldeko deia egin du, epaiaren harira.\nMikel Buil Nafarroako Migrazio Politika eta Justizia kontseilari eta Ahal Dugu-ko epaia salatu du Twitter sare sozialean. "Egunen batean, Altsasuko auzia Europara iritsiko da, eta esango digute hau guztia zentzugabekeria izan dela, terroristak izatea leporatu zitzaiela izan gabe, prebentziozko espetxeratzea neurri gabe erabili dela eta auziak inoiz ez zuela Nafarroatik irten behar. Eta orduan beranduegi izango da gazteentzako".\nAuzitegi Gorenaren erabakiaren kontra mintzatu da Geroa Bai ere. Epaiak zigorrak murriztu arren, oraindik ere "proportziorik gabeko" zigorrak ezartzen dituela salatu du. "Gorenaren epaiak berak agerian uzten du auziaren hasieratik izan den proportzionaltasun falta, ez baitu onartu Auzitegi Nazionalak ezarri zituen diskriminazio astungarria, ezta autoritatearen kontrako atentatu delituaren kasuan nagusitasun abusua ere. Horrez gain, lesio delituak erretiratu dizkie bi akusaturi, proba faltagatik". Geroa Baik nabarmendu du auzitegiaren arabera ez dela inoiz terrorismo deliturik izan, eta, beraz, auzia Nafarroako Auzitegian epaitu behar zela. Babesa agertu die espetxeratutako gazteei, beraien senideei eta "justizia eta proportzionaltasuna eskatzen urteak daramatzan Altsasuko herriari".\nBakartxo Ruiz EH Bilduko parlamentariaren iritziz ere, onartezinak dira Auzitegi Gorenak Altsasuko gazteei ezarri dizkien zigorrak. Nabarmendu du zigorren arintzearekin ez direla "hasieratik biziarazitako egoera latza eta injustizia" zuzendu. Ruizek gogorarazi du epaiak ontzat eman duela gazteak Auzitegi Nazionalean epaitu izana, eta, ondorioz, "gertaerek ez zuten larritasuna" erantsi diola auziari. Epaiak berak larritasun hori ukatzen duela deritzo EH Bildukoak, diskriminazio astungarririk ez dela izan ebatzi duelako. Ruizen iritziz, horrek agerian uzten du auzia "beste era batera" epaitu behar zela.\nSortuk ere epaia gaitzetsi du, Auzitegi Gorenak ez duelako "justizia aplikatu". Aldiz, Altsasuko gazteei "neurrigabeko zigorrak" ezarri dizkie, "funtsik gabeko Poliziaren azpijoko batean oinarrituta". Sorturen esanetan, Gorena "Guardia Zibilaren ondoan" kokatu da, "berme prozesal oro alboratuz" eta "eskubideak murriztuz". Ohartarazi duenez, Espainiako Estatuan "ez dago justiziarik, ez euskal herritarrentzat, ez kataluniarrentzat, ezta aldaketa sozial eta demokratikoa nahi duten herritarrentzat ere. Justiziarik ezean, demokraziarik ez dago hemen". Sortuk ere elkartasuna adierazi die "zigortutako gazteei eta haien familiei". Herritarrei dei egin die epaia salatzeko antolatuko diren protestetan parte hartzera.\n500.000 milioi laguntza zuzenak izango lirateke, eta beste 250.000 milioi, maileguak. Ekonomia «modernizatzea» izango da dirua jasotzeko baldintza.\nAurreikuspenik baikorrenak ahazteko eskatu du Lagardek\nUste du euroguneko ekonomia %8-12 eroriko dela aurten.\nGorenaren epaiaren "bidegabekeria" salatu dute Altsasun\nGorenak kartzela zigorrak murriztu dizkie Altsasuko gazteei, baina preso segituko dute


Euskadiko Open Spiuk txapelketa, domekan Aramaion - Aramaio - Goiena.eus\nEuskadiko Open Spiuk txapelketa, domekan Aramaion\nXabi Urzelai 2008-06-05 18:33\nAramaioko mendiko bizikletako zale koadrila baten ekimenez Euskadiko Openeko txapelketa egingo dute domekan (10:30), egutegiko zortzigarrena. Hala, datozen bi asteotan Openeko bi lasterketa izango dira gurean, Arrasatek –ekainaren 14an– hartuko dio-eta Aramaiori errelebua.\nTxapelketan hainbat kategoriatako ziklistek hartuko dute esku: kadeteak, gazteak, emakumezkoak, 23 urtez azpikoak, eliteak, masterrak eta beteranoak. Lasterketan antolatzaile lanetan ibili den Martin Arriolabengoak azaldu du zelako zirkuitua den: "Bi zati ditu, nahiko ezberdinak. Lehenengo zatia nahiko motela da, igoera gogor samarrak dituelako, eta jaitsieran tramu teknikoren bat edo beste. Bigarren zatia, berriz, ez da horren teknikoa, eta bai azkarra". Antolatzaileak, baina, jarraipen berezia egin diote eguraldi iragarpenei, joan den asteburuan botatako euriteek erabat lokaztuta utzi zutelako igoera, eta nekez egin zitekeelako ibilbide osoa bizikleta gainean.\nAramaioko hiru lehiakide\nLasterketan parte hartuko duten lehiakideen artean azpimarratzekoa dira ibarrean Dorletako Ama klubaren barruan dauden bi taldeak: Ederra taberna eta Lizarralde Kirolak. Ederrako ziklistak elite eta master kategoriatan lehiatuko dira –horiek antolatuko dute datorren asteko Arrasateko Opena, Gipuzkoako txapelketa izango dena– Lizarralde Kirolak taldeko ziklistak, berriz, gazteagoak dira. Hala, horietako gehienak junior eta kadete mailetan lehiatuko dira; bakarra dago elite mailan, Haritz Kortabarria aretxabaletarra. Talde horretako hiru kidek, gainera, etxean korrituko dute domekan, aramaioarrak baitira Markel Arriolabengoa, Raul Perez eta Bingen Lopez.


Ez ohiko jaiak [Josemari Velez de Mendizabal]\nBezperaren bezperan gaude eta iragartzen genuen bezala Gasteizko jaiak ez dira ohikoak izango, behintzat jai erakuspen irekiei dagokienez.\nKim Jong Unek eta bere korearrek irabazi dute koadrila onenaren saria\nDesfilea bukatu ondoren, Asterix eta bere lagunek aurtengo Inauterietako sariak banatu dituzte. Kin Jon Un eta bere korearrek irabazi dute koadrila onenaren...\nArrasatenMondraberri - 2020-02-29 0\nGoian bego: Vicente Urrutia Galdos\nAlbisteakMarijo - 2020-03-30 0\nArrasate Kristaldegiak Osakidetzaren hainbat zentroetan babes-manparak jarri ditu\nMartxoaren erdialdean Debagoieneko ospitalean jarri zituzten, eta harrezkero Euskadiko Osakidetzaren beste hainbat zentroetan jarri dituzte. Argazkia: Diario...\nArrasatear batek positibo eman du, eta denera krisialdian 242 izan dira\nOsakidetzak gaur jakinarazi duenez, herenegundik atzo arte beste arrasatear batek positibo eman zuen Covid-19aren proban. Osakidetzaren azken datuen arabera...


Bide bizkorretik, hobe | Kirola | Berria\nBide bizkorretik, hobe\nBaskoniak ACB ligako finalerdietarako sailkatu nahi du gaur, Malagan Unicajari irabazita. Pedro Martinezek jokatzeko prest du talde guztia\nXengelia eta Granger, Nedovicen barneraketa bat oztopatzen. A. RUIZ HIERRO/ EFE Tamaina handiagoan ikusi\nKirolbet Baskoniak gaur ebatzi nahi du Unicajaren kontrako ACB ligako final-laurdenetako kanporaketa, Martin Carpenan (19:45, Movistar Deportes 1). Batetik, ez ditu etxeko lanak hirugarren partidarako utzi nahi; eta, bestetik, horrela atseden gehiago izango ditu finalerdietarako. Hori sasoi amaiera honetan erabakigarria izan daiteke. Are gehiago Euroliga jokatuko duten taldeek izan duten egutegi betea kontuan hartuta.\nHerenegun, Buesa Arenan, Baskonia 87-70 gailendu zen. Horrenbestez, kanporaketa alde du: 1-0. Arabarrek kontrolpean izan zuten lehia, baina azken laurdenean hortzak estutu behar izan zituzten, bisitariak lau puntura jarri baitziren. Orduan, Beauboisen eta Timmaren hirukoek lehia hautsi zuten. Hain zuzen ere, kanpoko jaurtiketak eta errebotea izan ziren partidako gakoak, eta gaur ere hala izan daitezke. Baita Vildozak eta Granger joko antolatzaileek norgehiagokaren erritmoa ezartzea ere. Hala egin zuten aurreneko lehian. Pedro Martinezen aburuz, lehen garaipenarekin«zama handia» kendu dute gainetik. «Jokalariek erakutsi duten izaera lehiakorra nabarmenduko nuke, eta oso ausart jokatu dutela. Sasoiko garai erabakigarrian gaude, eta, presioarekin eta beldurrarekin jokatuz gero, aukera asko dituzu galtzeko».\nGaurko lehiari begira, joko horri eustea espero du: «Defentsan hain zorrotz jokatuz gero, eta errebotea zaintzen badugu, aukera asko izango ditugu berriz irabazteko. Kanporaketa erabakita utzi nahi dugu».\nDenboraldi honetan bost aldiz jokatuko dute elkarren aurka bi taldeek, eta guztietan Baskonia gailendu da. Gaurko partidari begira, talde guztia jokatzeko prest du Pedro Martinezek. Unicajan, berriz, ikusteko dago Waczynski hegalekoa nola dagoen. Izan ere, herenegungo partidan bihurritu egin zuen orkatila, Diopekin izandako lehia batean.\nBaskoniak irabaziko balu, asteburuan jokatu luke finalerdietako lehen partida, Bartzelona- Andorra kanporaketako irabazlearen kontra. Herenegun, Andorrak ezustea eman zuen Bartzelonan irabazita (76-94), eta 0-1 dago kanporaketa. Galduz gero, berriz, arabarrek etzi jokatuko dute Buesa Arenan partida erabakigarria.


zuri bait dautzut esker\ngure jaun barbera!\nniri dago begira\nnik guztiak ikusten\nbegi bakar batez!\noro ikusten begi batez!\nMundu hau betea da\nbarberak okertu nau,\nZertarako biez egin?\nAski dateke batez!\njaun hari esker, begi batez!\nNonbait baldin badira\nez dik bat utziko,\nzuhurra den gizonak\nez beza egin lo\negiten du batez;\nzuhurren gisa, begi batez!\ngure jaun barbera,\nlau kopla ez dirade\nLehen ikusten nuen\nPetiri Sants bera\nMilesker, jaun barbera,\nhobe litzateke niholaz ez!\nEz dugu zeren kexa\ngauden deskantsu gabaz,\ngoza gaitezen aldian\nongi den bezala,\nnihork ez jakin gero nola!


Urduñako Udala - Gazteek teknologia modu sortzailean erabiltzea sustatuko du Nerbioi-Ibaizabal eskualdeak, Nerbioitek ekimenaren bitartez\n«NerbioiTek» programa abiarazi dute Nerbioi-Ibaizabal eskualdeko udalerriek (Arakaldo, Arrigorriaga, Basauri, Etxebarri, Galdakao, Urduña, Orozko, Ugao-Miraballes, Zaratamo eta Zeberio), bertako gazteek (emakumeek, batez ere) sormen eta fabrikazio digitaleko teknologia berriak erabiltzea sustatzeko.\nEkimena abenduaren 28an, 29an eta 30ean izango da, Urduñako Alondegia Gizarte Etxean. Horrela, bada, hiru egunean zehar, 3D inprimagailuak erabiltzeko, robotak programatzeko eta jantzi zein osagarrietan elektronika txertatzeko aukera izango dute 16-29 urte bitarteko 45 gaztek. Ikastarook, bestalde, «Gaztedi Nerbioi-Ibaizabal» programa barruan daude, zeinak eskualdeko udalerrietako gazteria atalak eta Bizkaiko Foru Aldundia biltzen baititu. Ekimenean izena eman ahalko dute eskualdeko udalerrietan erroldatutako gazteek, eta doakoa izango da, Bizkaiko Foru Aldundian sinatutako hitzarmenari esker.\nMaker mugimenduan oinarrituta dago «NerbioiTek». Bere helburua da gazteek zientziari, ingeniaritzari eta, oro har, sormen-teknologiei buruz dituzten ezagutzak areagotzea, modu dibertigarrian. Gazteek ekimenean izena eman ahalko dute abenduaren 13tik 20ra bitartean, www.nerbioiibaizabalgaztedi.eus webgunean. Doako autobusa egongo da, gazteen joan-etorrietarako.\nArgibide gehiago (PDF 776KB)\nOinarriak ikusi (PDF 628KB)


Dutxako eta bainuko txorrotetatik, batek soilik ematen du arauak agintzen duen adina ur | Consumer - Part 2\n: Dutxako eta bainuko txorrotetatik, batek soilik ematen du arauak agintzen duen adina ur\n[Pág. 1] Dutxako eta bainuko txorrotetatik, batek soilik ematen du arauak agintzen duen adina ur\nPublicado en la edición impresa de 2009ko urtarrila\nver la edición impresa de 2009ko urtarrila\nLaburbilduz, 7 txorrotak laburbilduz\n7 txorrota termostatiko aztertu ditugu, bainerako irteera eta dutxakoa dauzkatenak. Merkeenak 95 euro balio izan du (Argo), eta garestienak, 244 euro (Grohe).\nTxorrota guztiek gainditu dute irazgaiztasun proba, eta ez dute izan ur-ihesik. Ireki eta ixterakoan egiten den indarrari ere erantzun ona eman diote. Rousseau txorrotak ez du gainditu zahartze proba: 200 orduz eduki ditugu gatz-lainozko kamera batean, eta burbuilak agertu zaizkio gainazalean.\nUr emaria neurtu dugunean aurkitu ditugu arau-hauste gehien. Arauak esaten du ur kopuru jakina eman behar dutela tenperatura bakoitzean, baina txorrota gehienak ez dira iritsi behar adina ur ematera tenperatura guztietan. Dutxa hartzeko, adibidez, 12 litro eman behar dituzte minutuan (tenperatura guztietan), baina txorrota bat bera ere ez da iritsi maila horretara. Bainua hartzeko, berriz, Argo etxekoa soilik iritsi da tenperatura guztietan 12 litro ematera minutuan.\nUr hotza mozten denean, txorrota guztiek erantzun duten arauak agindu bezala: bat bera ere ez da aldendu 2 ºC baino gehiago jarritako tenperaturatik. Grohe eta Rousseau izan dira onenak arlo horretan. Ur hotzaren presioan gorabeherak gertatu direnean, Roca eta Argo izan dira eraginkorrenak.\nUr beroaren tenperatura jaitsi denean (galdara gelditu izan balitz bezala egin dugu), tenperatura egonkorra emateko gai izan dira zazpi txorrotak. Roca eta Rousseau izan dira onenak horretan ere.\nArgo etxeko txorrotak, merkeenak, eman du emaitzarik onena kalitate-prezioak aintzat hartuta. Horrek eskaintzen du ur emari handiena bainua eta dutxa hartzeko, eta tenperaturari ongien eutsi diotenetakoa izan da beste txorrota bat ireki dugunean.\nArauak jartzen dituen mugak\nPrezioa (euro bakoitzak)\nGaizki emana Ongi emana Gaizki emana\nBerme gehigarria 1\nEz du eskaintzen Cinco años Ez du eskaintzen\nGainazalaren kalitatea 2\nHautagailuaren irazgaiztasuna 4\nTortsio-indarrari emandako erantzuna 5\nBatez besteko emaria, bainatzeko (l/min)\nUr hotz emaria, guztira (l/min)\nUr emaria, 34ºC-tan (l/min)\n20 baino gehiago 21,4 19,9 19,4\nUr emaria, 38ºC-tan (l/min)\n20 baino gehiago 21,9 20,4 20\nUr emaria, 42ºC-tan (l/min)\n20 baino gehiago 21,9 20,3 20,3\nUr bero emaria, guztira (l/min)\nBatez besteko emaria, dutxatzeko (l/min)\n12 baino gehiago 11 10,7 11,3\n12 baino gehiago 12 12 12,4\n12 baino gehiago 12,2 12,1 12,4\n12 baino gehiago 11,9 11 11,5\nSegurtasuna: ur hotza moztuz gero 6\nOna Oso ona Oso ona\nLehen 5 segundoetan ematen duen ur kopurua (ml)\n200 baino gutxiago 180 70 80\nTenperaturaren egonkortasuna, presioa aldatuz gero 7\nBikaina Bikaina Oso ona\nTenperaturaren gorabeherak, ur hotzaren presioa gutxituz gero\n2 baino gutxiago 0,4 0,2 0,9\nTenperaturaren egonkortasuna, tenperatura aldatuz gero 8\nBalekoa Oso ona Ona\nTenperaturaren gorabeherak, ur beroaren tenperatura gutxituz gero (ºC)\n2 baino gutxiago 1,6 0,5 1\nOso ona Bikaina Oso ona\nBost urtekoa Ez du eskaintzen Bost urtekoa Ez du eskaintzen\nEgokia Egokia Desgokia Egokia\nOna Oso ona Bikaina Bikaina\nOso ona Balekoa Oso ona Oso ona\n(1) Bermea: 2 urteko bermea eskaini beharra dute txorrota guztiek, legeak hala agintzen du eta. Zenbait etxek diote 5 urterainoko bermea ematen dutela.\n(2) Gainazalaren kalitatea: Zahartze prozesua azkartzen duen proba egin dugu (200 orduz eduki ditugu gatz-lainozko kamera batean), eta hola ikusi ahal izan dugu ea nahasgailuari jarri dioten gainazala gai izango den korrosioari aurre egiteko. Rousseau etxeko txorrotari burbuilak agertu zaizkio.\n(3) Nahasgailuaren irazgaiztasuna: Uraren presioa aldatuz ibili gara, jakiteko ea hautagailua gai den ohiko erabilerari egoki erantzuteko, ur-ihesik sortu gabe.\n(4) Hautagailuaren irazgaiztasuna: Nahasgailua daukan barne-mekanismoa da hautagailua, eta dutxa hartzeko moduan jar daiteke, edo bainua hartzeko moduan. Mekanismo horrek bermatu behar du hautagailuak ongi funtzionatuko duela bi moduetan.\n(5) Tortsio-indarrari emandako erantzuna: Ur emaria eta tenperatura doitzeko aginteek tortsio-indar jakina jasateko gai izan behar dute deformatu eta matxuratu gabe (ireki eta ixterakoan egin den indarra da tortsio-indarra).\n(6) Segurtasuna: Ur hotza moztuko balitz, txorrotak bermatu behar du erabiltzailea ez dela erreko. Txorrota gehienek ur emaria etenda lortzen dute hori. Ur hotza moztu eta hurrengo bost segundoetan, 200 ml baino gutxiago eman behar ditu txorrotak. Zenbat eta ur kopuru gutxiago eman lehen 5 segundo horietan, orduan eta hobeto kontrola daiteke tenperatura.\n(7) Tenperaturaren egonkortasuna, presioa aldatuz gero: Ur hotzaren presioa gutxitzen denean (norbaitek beste txorrota bat ireki duelako, adibidez), txorrotek eutsi egin behar diote uraren tenperaturari. Arauak dio, gehienez, 2 ºC-ko gorabeherak egon litezkeela.\n(8) Tenperaturaren egonkortasuna, tenperatura aldatuz gero: Ur berorik gabe geratzen garenean ere (adibidez, galdara itzali eta berriz abiarazten denean), txorrotek eutsi egin behar diote uraren tenperaturari. Arauak dio, gehienez, 2 ºC-ko gorabeherak egon litezkeela.\nJoan aurreko orrira: « Dutxako eta bainuko txorrotetatik, batek soilik ematen du arauak agintzen duen adina ur


Irekia Eusko Jaurlaritza - Gobierno Vasco :: EHAA xedapena 201800405\nHurrenkenaren zenbakia: 201800405\nLanbide-Euskal Enplegu Zerbitzuko zuzendari nagusiak itzulketa-prozedurak hasteko zenbait erabaki hartu ditu, ekintzaileentzako laguntzetarako deialdiaren 25. artikuluan xedatutakoarekin bat etorriz. Lanbide-Euskal Enplegu Zerbitzuko Administrazio Kontseiluak 2016ko apirilaren 14an egindako bileran hartutako Erabakiaren bidez onartu zen deialdi hori (2016-04-15eko EHAA).\nEzinezkoa izan da itzulketa-prozedura horien jakinarazpen pertsonala egitea, eta, horregatik, iragarki hau argitaratzen da, Administrazio Publikoen Administrazio Prozedura Erkidearen urriaren 1eko 39/2015 Legearen 44. artikuluan xedatua betetzeko.\nInteresdunak 15 egun balioduneko epea du, iragarki hau Estatuko Aldizkari Ofizialean argitaratu eta biharamunetik aurrera, eskubidez komeni zaiona aurkeztu edo alegatzeko Lanbide-Euskal Enplegu Zerbitzuko Laneratzea Aktibatzeko Zuzendaritzan (Jose Atxotegi kalea 1, 01009 Vitoria-Gasteiz), hala zuzenean, nola Administrazio Publikoen Administrazio Prozedura Erkidearen urriaren 1eko 39/2015 Legearen 16. artikuluan aurreikusitako edozein bide baliatuta. Hala egin ezean, prozedurari bukaera emango zaio ebazpen baten bidez eta, ebazpen horretan baiesten bada ez-betetzeren bat egon dela, jasotako zenbatekoak itzultzeko betebeharra ezarri ahal izango da.\nIRAGARKIA, 2018ko otsailaren 26koa, Lanbide-Euskal Enplegu Zerbitzuko zuzendari nagusiarena, zeinaren bidez itzulketa-prozeduren hasiera jakinarazten baita (Ekintzaileei laguntzeko 2016ko deialdia).


Bilaketaren emaitza (1778 erregistroak) PFEZ (Errenta)\nBGAEen kapital-prestazioak, borondatezko baxagatik jasotzen direnak.\n6/2006 Foru Arauko 9.2. artikulua: erabateko ezintasun iraunkorra.\nBaldin eta udalak emandako ziurtagirian agertarazi bada aurrekoa ekitaldiko egun batera artean edo egun batetik aurrera zergadunarekin batera bizi izan dela,onartuko da haren ziozko kenkaria aplikatzea?.\n%30eko kenkaria aplika al daiteke Eliza Katolikoari eta zergaduna partaide deneko elizei, konfesioei eta erlijio erkidegoei emandako dohaintzetan?\n60 urteko zergadun batek 18.000�-ko pentsio bat jaso du 2011ko ekitaldian erabateko ezintasunaren zioz. Konpentsazio kenkaria aplikatzeko eskubidea izango al du?\nAtzerrian kobraturiko dibidenduak. Zergadunak Holandako enpresa baten akzioetako dibidenduen 3.500� jasotzen ditu (ez ditu beste dibidedndu gahiago kobratu). Holandan %23ko atxikipena egin zaie. Nazioarteko zergapetze bikoitzaren ziozko kenkariaren zein zenbatekori dagokio?\nBa al du mugarik dohaintzen ziozko kenkariak?\nezinduaren ondare babestuari eginiko ekarpenen ziozko kenkaria?\nIngeniari eskolaren kuotak\nInoren kontura lan egiten duen zergadun batek hilero ordaintzen ditu ingeniari eskolaren kuotak, guztira 100� urtean. Horien ziozko kenkaria aplikatzeko eskubidea al du?